
الجزء 1
يوم الجمعة الساعة 12 ظهرًا ..
" شذى " كانت في المطبخ بحكم إنها البت الكبيرة أمها " حنان " ما بتصدق متين تكون قاعدة في البيت عشان تمسك منها الشغل , غسلت عدة الفطور ورتبت المطبخ شالت الشاي تودي ليهم في البرندا
كانو قاعدين فيها إبوها " ياسر " ثلاثة وخمسين سنة عندو دكان في سوق أم درمان للخياطة
قاعد جنبو ولدو " مصطفى " 17 سنة ممتحن الشهادة
و " لدن " أختها الصغيرة عمرها 10 سنوات قاعدة جنب أمها مشغولة بالتلفزيون , ختت الشاي في التربيزة القدام أبوها سمعت تلفونا برن
إبوها قال ليها :
_ أمشي شوفي تلفونك أنا بصب الشاي ..
رفضت
وزعت ليهم الشاي , شالت كبيتا دخلت للأوضة وهي فاتحة في البرندا تشوف منو المتصل
ختت الشاي في التربيزة , مشت على التلفون في الشاحن فصلتو
رجعت للمتصل " رجاء " صحبتا من الجرس الأول ردت
_ رجوو صباح الخير
_ صباحك فل وينك من قبيل بتصل عليك مابتردي ..
_ كالعادة يا ستي ..
_ ما مشكلة أها جهزتي نفسك للحفلة بعدين ?
_ حفلة شنو ?
_ لحقتي تنسي الحمدلله بس منك عيد ميلاد صافي مش كلمتك من قبل يومين ?
_ ههههههههه وقتها قلت ليها ما جاية ..
_ ولا على كيفك أنا في طريقي ليك اجهزي بجي بسوقك .
ما عرفت تقول ليها شنو لأنها ما كلمت ناس بيتهم وما معروف يوافقوا ولالا وأكتر شي خايفة من مصطفى اخوها سكتت مسافة " رجاء " فهمت الحاصل قالت ليها :
_ عايني الشافع دا قلت ليك ما تدي فرصة يتحكم فيك انتِ ماشة للخمسة وعشرين تخلي يدخل في حياتك كدا ..
_ بطلي نقة قولي لي فضل ليك قدر شنو تعالي حنكي لي زي كل مرة ..
_ الليلة في حفل لي أحمد الصادق بخلي عبدو أخوي يسوقو معاهو وكدا نطلع براحتنا ..
قفلت منها مشت إستأذنت من أبوها ما وضحت ليه ماشة وين بالتحديد قالت ماشة مشوار مع صحبتا
لأنهم بعرفو رجاء من أيام كانت معاها في الثانوي لحدي الجامعة ما إعترضو
المطنهم إنها بتجيها للبيت بالعربية وبترجعها ..
دخلت إستمحت قبل ما تجهز وصل رجاء
قعدت إتونس مع أهلها شوية
وكلمت مصطفى بالحفل وصتو يطلع في الزمن المناس عشان عبدالله ما ينتظرو كتير قال ليها :
_ رشوة زي كل مرة صاح عشان ما اعترض ..
_ ههههههه لا بتفهم يا باشمهندس مش المفروض انت ممتحن ولا ناوي تقضيها اعتراض وحفلات لمن السنة تخلص ..
_ هههههههه لا بالنية بس بندخل الجامعة دي ..
وقتها شذى جات طالعة رجاء بقت تعاين ليها لمدة دقيقة بعدها قالت :
_ في شنو يا بت نحنا ماشين لبيت بكا قالوا ليك دا شنو الانتِ لابسوه دا ..
شذى كانت لابسة عباية وطرح ساعة كلو بالاسود معاها جزمة وشنطة صغيرة بالبيج
عاملة مكيب خفيف ...
قالت لي رجاء لي :
_ ما عجبك طوالي نخلي المشوار ..
رجاء عارفها ممكن تمعلا قامت طوالي شالت المفتاح وطلعوا ..
إتحركوا من أمبدة متجهين لي " بنش كافي " في شارع المطار...
الجزء 2
في طريقهم إتصلوا على " صافي " قالوا ليها تطلع بعد ساعة يتلاقن هناك وتأكد لي باقي الشباب القريبين للمكان إنهم يجوا الساعة 7 مساء ..
بعد قفلت منهم
واقفة ساعة قدام الدولاب عشان
تختار تلبس شنوو
مع إنها إشترت فستان جديد لكنها غيرت رإيها في الآخر بحجة إنو اللون " العاجي " ما بظبط مع لونها
طلعت بنلطون جنيز كحلي معاهو تشيرت أبيض عادي قعدت في السرير تفكر لحدي ما تصل لِحل ..
صفاء
المشهورة في الشلة بِ " صافي "
25 سنة خريجة هندسة " معمار "
أهم شي في حياتا الحفلات والمشاوير مع شلتا , ما عندها أخلاق للشغل
إشتغلت كم شهر مع إبوها في الشركة ما قدرت تصبر على ضغط الشغل خلتو
فترة فتحت ليها كوفير
ما إستمرت فيه خلت إدارتو لي بت عمها
" الاء "
بتمشي كل شهرين تشوف الحاصل وتطلع
دا بعد ما أمها تسأل طبعا عن الشغل وتلح عليها تعمل شي نافع ..
وهي بتفكر إتذكرت تتصل على حبيبها تذكرو بإتفاقهم
ما ردا أقل من دقيقة رجع ليها ردت ليه بزعل :
_ هلا ..
عرف إنها زعلانة من عدم الرد حاول يرضيها بطريقتو زي كل مرة
_ حبيبي مالو يا ناس الزعلو لي منو في عيد ميلادو
قالت :
_ يهمك يا جو زعلي ولا غيرو ?
_ لالا من جو عرفتا إنك زعلانة بجد طيب يلا أجهزي أنا جاي عليك نمشي نتغدا سوا بعدها نمشي للشباب عندي ليك مفاجئة هتخليك ما تزعلي للأبد ..
_ مفاجئة ?
_ أيوا ومتسألي لأنها مفاجئة ما بنفع أقول ليك شي يلا أخليك تجهزي بحبك ..
_ طيب سلام ..
فرحت شديد لما عرفت يوسف ناوي يفاجئها
خمنت كم حاجة في رأسها , قامت جهزت بسرعة , جاها بعد نصف ساعة
دخل سلم علي أهلها
يوسف في بداية شغله كان
بينو وبين أبو صافي شراكة لما كانت شركته صغيرة
إلاقتو قبل ستة شهور في شركة أبوها
من اليوم داك
ما إفترقوا نهائي في البداية ما كان متهمي بيها كتير بس إهتماما الزايد
خلاهو يحبها ويتعلق بيها ..
إتغدوا سوا بعدها مشوا الكفتريا , أصحابهم وصلوا قبليهم , سلموا وقعدوا يتونسوا رجاء بدت تشاغل فيهم قالت :
_ أيواااا تخلونا هنا وانتوا إحتفلتو براكم صاح ودي نظام عزومة ساي عشان ما نعاتبكم ..
يوسف ضحك أشر لي صافي ما ترد
قال ليها :
_ معقولة يا رجو الليلة الإحتفال مختلف تمامًا
المكان كلو على حسابكم إنبسطوا ثم ثانيًا ولا خليها لي وقتها ..
إصروا عليه يعرفوا الحاصل رفضت قال ليهم ينتظروا
صافي فهمت معناها قاصد المفاجئة قالت ليهم :
_ ما تضغطوا علي حبيبي ..
قبل ما تكمل شذى قالت ليها :
_ هوي نحنا عندنا زمن لي بعدين الساعة ماشة لي عشرة خلصونا ..
ردا ليها أمجد واحد من أصحابهم من إيام الجامعة
_ ناس أمبدة ظهروا هههههههه يا بتي ما ممكن كل مرة نفس الموضوع خلينا نفرح يوم ولحد بقعدة دائما في حالة ماشة ماشة شباب رايكم نعرس ليها واحد من الشلة عشان نرتاح من القصة ..
قبل ما يردوا رن تلفون يوسف قام وجاء راجع في أقل من دقيقة
أشر ليهم يجيبو التورتة .. وهم واقفين جاء داخل علي صاحب يوسف
وهو بقول :
_ معقولة ما تنتظروني يا جو ..
إلتفتو عليهو كلهم يشوفو دا منو
يوسف مشى سلم عليهو شال منو الحاجات الطلبها منو
صفق ليهم وقال :
_ ممكن تفضوا لي الساحة دقيقة بس ..
الفضول خلاهم يزحو كلهم ..
مدا لي صافي مفتاح وهو بقول ليها :
_ عيد ميلاد سعيد حبيبتي إن شاءالله الإحتفال الجاي انتِ في بيتي ..
بقول الكلام دا وهو بفتح في عبلة الهدية الفيها خاتم الخطوبة
صافي بقت تعاين ليه مندهشة شديد
عيونا دمعت من الفرحة ..
ديل بقوا يصفقوا ليهم صحباتا جن باركن ليها
علي مشى جاب العود حقو من العربية
غني ليهم ...
بعد خلص سأل صافي عن شذى قالت ليهو :
_ أوعك دي ولا بتشبهك ولا عندها نظام حركاتك ديك عادي تديك كف لو سل
مت عليها سساي بطريقة ما تعجبا ..
كانت قاصدة تقول كدا لانها بتعرفو فهمو شنو ..
قعدوا
لحدي الساعة عشرة ونصف طلعت رجاء عشان توصل شذى
ويوسف رجع صافي للبيت
الجزء 3
تاني يوم شذى صحت مخلوعة إتذكرت إنها المفروض تطلع بدري عندها مقابلة شغل , الساعة كانت 9 صباحًا
لِقت ثلاثة مكالمات من بت جيرانهم نهى
رجعت ليها وهي خايفة تكون مشت خلتا لأنهن متفقات يمشن سوا ..
وهي بتتصل سمعت صوت نهى بتتكلم مع أمها وهي بتقول :
_ خالتو حنان البت دي وين نحنا إتاخرنا ما صدقنا جاتنا الفرصة دي وشكلها بتضيعها مننا ..
ردت ليها شذى وهي بتقول :
_ يا بت متين أصبحت أصبري علي شوية وبطلع متكوركي فينا من الصباح ..
_ هههههههههه اي باري لي أصحابك المرطبين ديل ونومي حق الرصيد ما عندك ..
شذى ما ردت ليها مشت صلت وجهزت في الوقت داك أمها جهزت ليهن الفطور والشاي
فطرن بسرعة وطلعن , من الباب لحدي ما وصلن المحطة نهى تشاكل في شذى على التأخير
وهي بتحاول تطمنها التأخير دا لخير ..
وهن في الطريق نهى إنتبهت لي ولد رافع يدو بسلم عليهن لكزت شذى وهي بتأشر بإتجاه العربية . :
_ الولد داك بتعرفيهو شكلو بأشر علينا ?
_ ألف مرة قلت ليك تبطلي حركاتك دي من أيام الثانوي لليوم مافي تغير معقولة ما توصفي بيدك وانتِ بتتكلمي ..
_ المهم عايني ليه غاايتو لو معانا حظنا حلو الليلة ..
_ نهى أرح نركب أحسن ولا بخليك في مكانك وبمشي ..
شذى ما مشت خطوة سمعت صوت زول بناديها
_ شذوية معقولة تتجاهليني كدا أنا لي ساعة بأشر ليك ..
إلتفت عليه وهي متفاجئة ومتسغربة قالت :
_ علي أنت هنا ?
_ أيوا عندي موضوع صغير هنا وهسي راكع على بحري كيف أخبارك بعد سهرت أمس وعلى وين ?
_ بخير الحمدلله ماشة عندي مقابلة شغل دعواتك ..
_ شغل ? انتَ ما شغالة ونحنا قاعدين بتبالغي يا شذى تلفون منك بس يجي الشغل لحدي عندك ..
علي دي فرصتو قال لازم يستغلها لي صالحو حاول بقدر الإمكان يخليها تترجع عن مشوارها بحجة إنهم في الشركة محتاجين مصمم
شذى رفضت بس نهى من شافت علي عقلها طار
كل ما يتكلم بتحاول ترد , شذى زهجت منهم الإتنين وقفتهم طالت وهم عملوا فيها أصحاب من زمان
نهى أصرت عليها يمشن مع علي لو ما عاجبها الشغل ممكن تتراجع ..
وهم في الطريق علي رسل لي مصعب صحبو يجهز عقد عمل لي إتنين في ظرف نصف ساعة لحدي ما يصل ..
ما خلا لي شذى أي طريقة تعترض , بقت تسأل نفسها ليه بعمل معاها كدا وهو أصلا ما بعرفها كويس ..
نهى مبسوطة شالت رقمو أول ما طعن من الشركة رسلت ليه رسالة تشكرو , أما شذى لسة محتارة وما مطمنة ليه ..
إتصلت على صافي سلمت عليها بعدها سألتا عنو :
_ صافي صحبك علي دا مالو ?
_ منو فيهم ?
_ الكان معانا أمس ..
_ أها مالو ?
_ مش كلمتك عن موضوع الشغل داك ?..
_ أها والدخل المجنون دا شنو ?
_ لاقيتو قبل ساعة كدا معاي صحبتي نهى ..
_ ياخ قلنا ليك البت دي ما تمشي معاها ..
_ ياريت لو ما مشيت معاها أول ما شافت علي ما عررفت الحصل ليها شنو وهو كمان عبيط أكتر منها ..
_ الحصل شنو أحكي ?
_ إشتغلت معاهم طبعا بسبب الغبية دي حلف ما يخلينا من عرف وهي ما قصرت ..
_ شذى علي دا ما بنفع تكوني قريبة ليه نهائي بعرفو كويس ..
_ كيف يعني وليه ?
_ بحكي ليك بعدين المهم رجو عازمنا في البيت قالت لي أكلمك حددي موقعك أجيك بس ما تكون صحبتك دي معاك ..
_ ههههههههه لالا فرحانة بالشغل شديد رجعت البيت تحتفل أنا ماشة على العربي ..
_ خلاص أنا خليكِ هناك بجيك بعد نصف ساعة ..
ركبت الموصلات رن تلفونا رقم غريب ما ردت تاني رجع إتصل ما إشتغلت بيه كتير
لحدي ما لاقت صافي سألتا لو بتعرف الرقم ضحكت وقالت ليها دا رقم علي ..
الجزء 4
وهن في الباب منتظرات رجاء تفتح ليهن
رن تلفون شذى
كانت أمها المتصلة طلبت منها تجي راجعة البيت بسرعة بدون ما توضح ليها الحاصل شنو
كلمت صافي وهي بترجف من الخوف طلبت منها تعتذر لي رجاء مافي طريقة تتدخل لازم ترجع البيت صافي قالت ليها :
_ يا بت معقولة تمشي براك رجلي على رجلك عزومة رجاء نعوضها المرة الجاية ..
_ لا لا المشوار بعيد انتِ عارفة براك ..
_ يا هبلة بطلي ما بخليك براك انتظري اتصل على رجو تطلع بسرعة ..
_ خليها ياخ انتِ اقعدي معاها وخليني أمشي ..
وقتها رجاء فتحت الباب سمعت كلام شذى قالت ليهن :
_ انتِ وهي مالكن في شنو ?
ردت ليها صافي :
_ ادخلي اللبسي ليك اي شي بسرعة او تلحقينا عند ناس شذى ..
_ في شنو يا بنات بسم الله شذى اهلك مالم .
ردت ليها شذى ووهي ماشة :
_ ماما إتصلت علي قالت لازم اجي هسي ما بعرف الحاصل يلا ..
رجاء قالت لي صافي تمشي معاها وهي بتشيل عربية إبوها بعد شوية تلحقهم ...
في الطريق إتصلت على أمها أكتر من عشرين مكالمة ما ردت تلفون مصطفى أخوها مقفول بقت مرعوبة أكتر قالت أكيد في مصيبة حصلت معاهم , .. لو عليها صافي تطير بس زحمة الموصلات وقتها عطلتهم أكتر من ساعة حتى وصلت البيت
من نزلت جرت جري وهي بتكورك لي أمها
وصلت قريب للبرندا حقتهم سمعت صوت ناس يضحكوا ويتونسو , ما صدقت إنهم بخير
قبل ما تشوفهم , صافي كانت واقفة بعيد بتعاين ليها لما قعدت في الأرض قالت معناها سمعت شي ما مطمن بقت ما قادرة تتقدم خطوة
لحدي ما مصطفى أخوها جا داخل من برا سلم علي صافي بعدها قال ليها :
_ صحبتك دي مالا قاعدة كدا جوا يخطبوها ولا جابوا ليها خبر إنقراض عزيز أمشي عليها ..
مشى وهو بضحك .
صافي ما عرفت ترد عليه بشنو , بقت تمشي علي صحبتا كأنها بتتعلم المشي
لا عارفة روحا زعلانة ولا فرحانة ..
مصطفى كان ماشي قدامها وقف جمب شذى ضربها في رأسا وهو بقول :
_ العروس أخيرًا جاك عريس ..
قامت وهي مخلوعة عاينت ليه مسافة وقالت :
_ عروس عريس ولد هوي أمي وين وديل منو الفي البرندا ..
_ هههههههه صافي صحي صحبتك دي ما صدقت ..
صافي بقت تبتسم لي شذى وهي واقفة مافاهمة شي
اتوكلت دخلت تسلم عليهم بالمرة تفهم الحاصل ..
سلمت عليهم وطلعت طوالي , حنان طلعت وراها
مسكت يدها وهي بتقول :
_ أنا إتصلت عليك من ساعتين كنت وين من قيبل ..
_ ماما انتِ عارفة الموصلات حالتو جابتني صافي ..
_ وينا هي ?
_ بتكون جوا الإوضة هناك ..
_ خلاص ناديها أمشو جهزي الغدا للناس ديل ولد عمك دا جا عشان يشوفك ويتم الموضوع ..
_ ود عمي منو وموضوع شنو ?
_ كدي سوي القلتو ليك بعدها بفهمك ..
الخووف إنتهى بدا القلق والتفكير في وود عمها دا ما عايزة تصدق كلام مصطفى نهائي
دخلت لي صافي كلمت بالقالتو أمها
صافي بقت تضحك , إتغاظت منها شديد قالت ليها :
_ هسي لو دي رجو كانت بكت معاي انتِ يا ام قلب ميت بتضحكي وأنا في ورطة زي دي تخيلي بس لو الموضوع جد ..
هههههههه من زمان بتقولي انك ح تعرسي بالطريقة دي ناس يجو يخطبوك والعقد وخلاص ..
_ غلطانة البفكر معاك قوي طيري المطبخ ..
_ خلاص سكتا رجو قربت اقلو تتصرف لينا في الموقف االبايخ الانحنا فيهو دا بس لو وافقتي ب ولد عمك الحداد دا سوف أقتلك ..
_ ههههههههههههه الله يهديك قومي ارح ..
طلعن للمطبخ
جهزن كل شي , بعدها رجاء جات أحكو ليها الحاصل
منها بدت الدراما ..
يتبع ....
الجزء 5
رجاء حضنت شذى وهي بتبكي صافي بقت تعاين ليهم وتضحك حولن الضحك والونسة في دقيقة لبيت بكا
زهجت منهن قالت :
_ في شنو انتِ وهي عشان سكت ليكن يعني ..
ردت ليها رجاء :
_ صافي اتخيلي شذى تكون في كوستي ونحنا هنا تاني البهدينا منو البقول لينا ما تعملن كدا واعملن كدا منو ? هسي لو اشتقت ليها مسافة يوم حتى أشوفا ..
_ أنا أحسن لي أتصل على جو أتونس معاه ..
شذى بتعاين ليهن وتضحك مبسوطة لأنو صحباتا معاها بعيد عن كل الممكن يحصل بعدين
إستاذنت قالت تمشي تتونس مع زوجة عمها وعمها شوية وتجي عشان ما يقولوا عليها مرحبة بيهم
رجاء قالت ليها :
_ إنتظري ماشة اسلم عليهم واشوف اهلك والعريس ..
شذى عانيت ليها من فوق لتحت تضحكت بصوت عالي وهي بتقول :
_ أي ما وافقتا على العريس بس كمان ما لدرجة أخسر أهلي مباريني تسلم عليهم بي بنطلونك دا لا لا ما ناقصة دروس في الإخلاق وبعدين الزمن اتاخر قومن يلا ..
صافي ضحكت لمن دمعت , رجاء ما اشتغلت بيهن شالت عباية من دولاب شذي
وطلعت معاها سلمت عليهم وقعدت
شذى قلبها في يدها خايفة رجاء تتكلم بطريقة ما تعجب إهلها
عمها دا تحديدًا عندو رأي تاني في بنات المدن وتربيتهم
ماصدقت لما قالت طالعة مشت قدمتهم طلعوا رجعت
نادها أبوها مشت قعدت جمبو في السرير
أمها جابت ليهم شاي باللبن ختت العشاء للضيوف
وتشوفهم لو محتاجين شي قبل ما تنوم ..
رفع الكباية قال ليها :
_ من وانتِ صغيرة ما حصل يوم جبرتك على شي ولا بجي يوم أجبرك تعملي شي غصب عنك ..
_ بابا بعرف والله بس ..
_ خليني أكمل كلامي ..
_ طيب ..
_ أكيد عرفتي ناس عمك جوا لشنو ?
عندك وقت لبعد باكر الصباح يعني قبل ما يسافرو لازم اديهم كلام نهائي فكري كويس وإتذكري الممكن يحصل شنو في حال وافقتي أو لا ..
طلب منهم تمشي تنوم الزمن إتاخر الصباح عندها شغل ..
النوم طار من عيونا فهمت من كلام ابوها إنو موافق بس ما داير يرفض رايو
وهي عارفة أخوه ممكن يقطع علااقتو معاه نهائي لو رفضت بقت بين نارين لحدي ما نامت ما عرفت روحها دايرة شنو ..
صحت بدري إنتظرت مشت لي إبوها قالت ليه موافقة وطلعت دموعا جارية
عارفة روحا اتسرعت بس ما دايرة تدخل إبوها في اي مشكلة مع أهلو في البلد
مشت لي رجاء صحتا من النوم , ماقدرت تتفاهم معاها من البكاء
اتصلت على صافي قالت ليها :
_ خلي اي شي تعالي لي البيت المجنونة دي وافقت على العريس وهي معاي تبكي قدرتا ..
حنان بهناك قلبها ما مطمن على قرار بتها
إتصلت عليها كتير ما ردت
في النهاية ردت رجاء قالت ليها ما تخاف شذى معاها ..
صافي وهي في الطريق اتصل عليها علي بسأل من شذى ليه إتاخرت وما بترد عليه قالت ليه :
_ أنا كلمتك تبعد عن شذى يا علي البت دي ما بتشبهك ما بتشبهك كافية اللهي فيه هسي ما تضغط عليه بوجودك حوليها
_ الفيها شنو شذي مالا صافي انتِ ماقادرة تفهمي البت دي أنا جادي معاها نظرتي ليها خلاف نظرتي لباقي البنات ..
_ ههههههههه شوف منو البتكلم . قال خلاف البنات بعرفك أنا دي يا إخوي المهم أطمئن شذى جاها عريس من كوستي ووافقت ..
_ شنو شنو شنو توافق كدا ساي على كيف منو ودا منو كمان شذى دي حقتي فاهمين ..
قفلت منو طوالي لانها بتعرف دي حركاتو لما يخت شي في بالو لازم يكتر نقة فيه ..
وصلت عند البنات سلمت عليهن
طلبت منهم يمشو البحر بعدها يفكرو في حل للورطة دي ..
مافي حل بعد أبوها ادي موافقتو واهلو سافرو .
رجعت البيت بعد االساعة 7 مساء سألت عنهم حنان قالت ليها :
_ كانوا منتظرين موافقتك وانتِ وافقتي تاني شنو سافرو ..
دخلت الأوضة ما طلعت منها لحدي الصباح
شربت الشاي طلعت للشغل ..
بداية اليوم كان كعب لكن نهايتو كانت أجمل مفاجئة .
الجزء 6
طلعت من المكتب لقت رجاء وصافي قاعدين مع علي منتظرات متين تخلص الفي يدها عشان يطلعن مشوار لي مكان تختارو هي ..
علي كان فاتح الفيسبوك دخل صفحة شذى داير يفتش شي يوصلو للخطيب
وهو ما جايب خبر شذى ما بتعرفو أصلا
قبل ما يفتح قائمة الأصدقاء طلع بدون ما يقول شي ..
وهن طلعن بعدو ..
حنان قاعدة قلقانة راسا يودي يجيب
كل دقيقة تعاين للساعة في تلفونا وتتصل على بتها زي كل مرة التلفون مقفول , كانت عايزة سبب يخليها تطلع الجواها , مغبونة شديد من شذى وإبوها
جاء مصطفى داخل سلم عليهم وسأل من أختو :
_ ماما البت دي وين والله تكون ما رجعت لحدي هسي ..
_ بتعمل شنو يعني مش كافية العملو فيها أبوك فيها وح تترمي وسط أهلك البشبهوك ديل ما عنذي شي غير يتكمو على نفس الزول ..
إبوها طلب منو يدخل هو وأختو جوا داير يتكلم مع أمهم قال ليه :
_ بابا أنا ما شافع عشان تبعدوني من النقاش بشكل دا منو الاداها حق تتأخر للزمن دا ?
_ أدخل جوا قلت ليك وما بكرر كلامي مرتين ..
شال تلفونو طلع من البيت نهائي ..
حنان خاتة يدها في خدها بتعاين لي ياسر بطرف عينا منتظر تتكلم وهي لسة تعاين ليه قام من الكرسي مشى قعد جمبها وقال :
_ انتِ شايفة موافقة بتنا غلط يا حنان بس يمكن دي حاجة كويسة ترجع علاقتنا معاهم أحسن مما كانت ..
_ أنا ما بقدر أخلي بتي تضحي عشان مشاكلك القديمة مع أهلك زمان يا ياسر قلت ليك نعقد معاهم زيما هم عايزين وما نجي الخرطوم أنت رفضت قلت داير حياة أولادك تكون مختلفة وما داير زول يفرض سيطرتو عليهم والحصل معاك ما لازم يحصل ليهم جاي هسي تقول لي ..
_ يا حنان العمر ماشي والاولاد ديل لازم يكونوا قريبين من أهلي أنا متأكد إنها بتكون سعيدة معاهم وبعدين هم ما عندهم مشكلة تجي تسكن هنا ..
_ تسكن هنا عشان تعيد نفس القصة مش لما جيت خطبتني من هنا كانوا موافقين على سكنا هنا وانت عارف الباقي ..
_ الزمن إتغير والاولاد بقدرو ياخدو قرارهم أصلا منير جاي بعد باكر شذى تقعد معاهو ويتفاهمو ..
_ يعني ما ناوي تغير رايك ?
_ لا وانتِ المفروض تدعمي قراري وقرار بتك ..
قامت بدون ما ترد عليه إتصلت على أخواتا كلتهم بالحصل
كلهن رفضن الموضوع لأنهن عارفات الحصل زمان ليها وما عايزات يتكرر الحصل مع بتها
صافي والبنات نصف ساعة بتجادلن ما قررن يمشن وين
أثناء ما هن بتناقش رن تلفون رجاء رقم غريب مسافة حتى ردت
قبل ما ترد السلام قال ليها :
_ رجاء وصافي وشذى مطلوب حضوركم لي دلاس الآن ..
وقفل
ما فهمت أي شي كلمت البنات صافي قالت ليهن بكون دا يوسف جاء راجع من دبي حابي يعمل ليهن مفاجئة إتحركت طوالي لهناك ..
وصلن بعد كم واربعين دقيقة كانت الساعة قربت لي عشرة مساء قبل ما يدخلن
صافي إتصلت على خطيبا عشان تعرف هو قاعد وين
قال ليها لسة في المطار ما وصل البيت ..
كلمت صحباتا عشان يتوقعن كل شي خلاف وجود يوسف في المحل ..
دخلن المكان شبه فاضي ـ بدت الافكار السيئة كل وحدة تقول كلام اكعب من التانية ويضحكن ..
صافي إنتبهت لي تلفونا في رسالة من علي بقول فيها
" صافي بكرة عيد ميلاد شذى حبيت أحتفل بيها قبليكم عليك الله ما تخربي لي الموضوع "
صافي بقت تتضحك محتارة تقول ليهم ولالا
لحدي ما وصل علي مع باقي أصحابهم معاهو حاجات الإحتفال ..
الاء صحبة شذى طول الطريق والتجهيزات دي عشان لحدي ما وقف علي قدام شذى بدا يغني في
" ما مصدق إني قدام حبيبي ماسك إيديو وعيني فعينيو ربي
استجاب ليا وخلاص قلبو معايا وأنا قلبي ليو ما إنتا الوحيد لي
قلبي قريب بحلم أجيك إنتا النصيب ياما دعيت تهتا وشقيت
وقضيت سنين أتمنى فيك "
كانت وافقة بتعاين ليه بإندهاش شديد
خلص الأغنية قال ليها :
_ كل سنة وانتِ طيبة والسنة الجاية إن شاءالله تكوني مع البتمناك عيد ميلاد سعيد ..
إلتفت تعاين لي صحباتا كل واحدة أشرت بي يدها إنها ما ليها دخل بالحصل ..
والاء من الزعل لمن بكت ..
# رغم _ أنوفهم
‏( ح 6 ‏)
الاء كوركت بصوت عالي طلبت من شذى تتحرك الزمن إتأخر ..
شذى ما عرفت تقول ليها شنو
لاانها ما جات معاها ولا بتعرفا أصلا هي جاية
ما اتناقشت معاها في الموضوع كتير
شالت شنطتا وطلعت
علي طلع وراهن بطلب من شذى تتنظر شوية إبت تلتفت
صافي ورجاء جرن وراها ..
طول الطريق ما في واحدة إتكلمت مع التانية
بسبب الاء ما كانن عايزنها تجي معاهم
هي ما كانت راجعة بيتهم
طلبت من صافي توصلا ناس خالتا عندهم عرس
لأنها لو رجعت البيت في الوقت دا أخوها ما بخليها ..
ما صدقن إنها نزلت بدن النقة
سألن شذى رأيها في المفاجئة قالت :
_ ما بقدر أنكر نهائي فرحتي بيها كنت محتاجة للحاجة دي شديد بس برضو ما قادرة أفهم ليه بعمل كدا ليه ..
ردت ليها صافي :
_ ربنا يديم عليك الفرح حبيبتي شذى علي من أول يوم شافك فيه مجنني بيك بس أنا بعرفو كوس خفتا يكون بعلب زي كل مرة ..
رجاء ضربت صافي في كتفها وهي بتقول :
_ ياخ ممكن نديه فرصة ممكن يكون إتغير وحابي شذى بجد ..
_ رجو علي ما غريب عليك وعارفة عمايلو كويس انتِ وشذى ما عندي غيركم في الدنيا دي ما بقدر أشوف اي حاجة سيئة قريبة ليكم وعلي قاعدة اختبرو أنا للحظة دي لو طلع كويس ممكن نفكر ..
شذى ضحكت لمن دمعت قالت ليها :
_ تفكري شنو أنا مخطوبة كلها ساعات ويجي الخطيب معاه الدبلة , تعرفن ?
قالن بصوت واحد :
_ شنو ?
_ هههههههه وقت علي كان بغني إتمنيت لـ لحظة إنو الصوت دا يكون ملكي أنا بغض النظر عن منو الكان واقف قدامي بس حبيت الفكرة شديد يلا لحظة وراحت ..
قالت الكلام دا وباب بيتهم فتح من صوت العربية أبووها كان واقف في الباب رفع يدو لي سلم على البنات
ودعتن
قبل ما تنزل رجاء قالت ليها :
_ عندك زمن لسة تختاري يا صحبتي ما تغلطي ..
_ الصباح منتظرانك عشان تجهزن للضيوف البجو للخطوبة ..
نزلت سلمت على أبوها إعتذرت منو على التأخير
قال ليها :
_ طالما انتِ معاهن مافي خوف عليك تب ..
_ ربنا يخليك لي , ماما وين كلمت خالاتي يجن الصباح ? وكل الأمور تمام في البيت ولا في شي ..
_ إطمني كل شي بكون تمام أمشي صلي العشاء في المطبخ ..
_ طيب تصبح على خير ..
صلت دخلت المطبخ تعمل كباية شاي
سمعت تلفونا برن قالت وحدة من البنات
لقتو رقم علي
إترددت كتير قبل ما ترد لحدي ما قفل
مسافة حتى رجع ليها برسالة ..
الجزء 7
تاني يوم صحباتا جن بدري زي ما طلبت منهن
مع أنهن ما موفقات على البتعملو بس ماضغطن عليها عشان تغير رأيها ..
بعدهن جات خالتا " أمل "
من وشها ظاهر رفضها للخطوبة وهي بتحاول قدر ما تقدر ما تظهر الحاجة دي
لقت الفرصة وهي واقفة في المطبخ مع البنات
لما رجاء قرت رسالة علي في تلفون شذى
قالت ليها :
_ يا بت الزول دا جاي ما تخلينا من ود عمك الما بتعرفي عنو ولا بلدو ..
ردت ليها أمل
_ ياريت ياريت لو تخلي قبل ما تتورط زي أمها ما بعرفهم العاجبهم فيه وفي أهله ناس يقصروا العمر ..
شذى بتعرف أهل أمها ما بحبو أهل إبوها من زمان بسبب الحصل لي أمها لما كانت هناك , عشان كدا ضحكت وردت لي خالتا :
_ هههههههه ماما أمل القلب وما يريد ومباركتك مهمة شديد ماا تزعلي عشاني الحصل لي ماما والله ما بتكرر أنا عايزة اصلح الإتخرب من سنين ..
_ تضحي يعني ? طيب لو فشلتي ?
_ بس أنتِ أدعي لي , يلا يا رجو أمشي جهزي العصير ويا ضيفة الشرف شوفي ليك حاجة أعمليها بدل وقفتك دي ..
صافي كأنها الما مقصودة بالكلام بتعاين ليهن لحدي ما جهزن كل شي ..
الضيوف وصلوا العصر
العريس وأختو معاهن خالتو وإتنين من أعمامو
بعدهم بمسافة جات أم حنان معاها أخوها عمر وزجته
إتونسوا ويضحكوا عادي كأنهم ماالكانوا ما بطيقوا بعض ..
رجاء همهما تشوف العريس وتصورو عشان تنزلو في القروب بتاعهم
مالقت طريقة إلا بعد المغرب وقت تلبيس الدبل
ما عجبا لا هي ولا صافي بس قالن شي لما شذى سألتن لأنو خلاص بقي خطيبا ..
عدى اليوم على خير
قبل أسعد خطيب شذى يمشي مع صاحبو فيصل طلب من مصطفى رقم شذى ..
إتصل عليها بعد طلع طوالي قال ليها هو مسافر مع أهلو قاعد يوم تاني عشان يلاقيها قالت ليه خير وقفلت قبل ما يطول كلام معاها ..
كلمت صحباتا بطلبو صافي قالت ليها :
_ دي فرصة كويسة ليك أقلو تعرفي عنو شوية معلومات تفيدك لقدام ..
ورجاء قالت :
_ المهم تسوقينا معاكِ غير كدا ما موافقين إبدَا ..
_ ههههههههه كدي نتفاهم بعدين إستاذنت من ماما عشان أمشي معاك ما ناقصة أي كلام كتير ..
مشت تبيت مع رجاء هروب من الضيوف ما كانت عندها أخلاق لي نقة وأسئلة كتيرة منهم ..
تاني يوم مشت الشغل باركوا ليها كل الفي الشركة مع عدا علي
لما شاف الدبلة في يدها قرب يموت من الزعل ماسك كباية شاي وقعت منو بدون ما ينتبه طلع من الشركة طوالي
رسل رسالة لي صافي في الواتساب قال ليها :
_ كنتوا جادين في موضوع الخطوبة للدرجة دي ..
_ ردت ليه بعد دقيقة :
_ ههههههههه جادين شديد ومعزوم معانا كمان بعد ساعة نعرفك بالعريس ..
ضرب التلفون في الأرض .. قعد مسافة يفكر
زي الساعة 12 رجع سمع شذى بتتكلم مع صافي
طلبت منها تجي عشان يطلعن ..
دخل مكتبه طلب من السكرتيرة تكلم شذى تجيب الشغل العندها بسرعة ..
ما عدا دقيقة إتحركت على مكتبه دقت الباب ودخلت لقتو واقع في الأرض .
الجزء 8
كوركت طلبت من السكرتيرة تجي بسرعة
وقتها صافي وصلت سمعت الصوت جرت تشوف الحاصل
شذى كانت قاعدة جمب علي دموعا جارية ماقادرو ترد على أسئلة السكرتيرة
صافي طلعت بسرعة نادت شباب رفعوها ..
من حسن الحظ مستشفى قريبة للشركة
ودواهو هناك ..
شذى كمل صبرها من الإنتظار نصف ساعة الدكتور ما طمنهم عليه صحة علي
ولاعرفو شي عنو من وصلوا ..
مشت تشوف الحاصل شنو ـ رجاء وقفتا وهي بتقول :
_ شذى أصبري مالك بترجفي كدا الزول دا لو حاصل ليه شي كان عرفنا ..
_ لمتين يعني قربنا للساعة ولسة مافي زول جا طمنا عليه أنا ماشة أعرف الحاصل ..
_ بت أم علي هنا شايفة المرا الواقفة هناك ديك دي أم علي ..
_ وأنا مالي وومالا ماشة أعرف الحاصل شنو عشان أطلع للبني آدم الكرهني التلفون دا ..
إتحركت صافي ورجاء مشن وراها
فتحت باب الغرفة الفيها علي لاقت الدكتور في الباب سألتو قال ليها :
_ لا أطمئني شكلو بتعب في الشغل كتير
وبعد تطلع نتيجة الفحوصات بطمنكم أكتر بعد ساعة ممكن ترجعوا عشان تشوفو ..
رجعن طوالي ..
والدكتور رجع جو الغرفة وهو بقول :
_ قوم
_ حتى لما الزول يكون في فراش الموت ما بتخلوا
_ يا زفت شكلك صدقت إنك عيان حقيقة
أصبر والله أعملك درس ما تنساه طول عمرك إتمنيت ياخدوك لدكتور تاني أو مستشفى عام تلم فيك ممرضة برلومة تطلع عينك ..
_ هههههههههه أنت صاحب معفن ساي دا رد الجميل ..
_ هههههههههه ياخ قطعت قلب البت والله من دون البنات عرفتها قبل ما أسمع صحباتا ينادوها ..
_ عليك ما لي حق أغمار بحياتي ..
_ البت عادية جدا مقارنة مع البنات المعاها وشكلها من أسرة عادية ماما ناهد لو عرفت بتطلب مني أصرف ليك علاجات الدنيا كلها تموت لو عرفتك عملت كل دا عشانا بت زي دي ..
_ ياخ أنا بتذكر آخر مرة شوفتا فيها مامتك ناهد دي متين فما ح تكون مركز معاي أصلا المهم أهم خطوة ما تخلي شذى تمشي تلاقي الزفت داك أبدا وإلا بقفل ليك المستشفى نهائي ..
_ هههههههههه أها يا وزير الصحة قوم إتخارج ياخ ماتعطلنا ساي بس برضو بساااعدك وبتصرف في ساعة تانية بعدها ما عندي ليك اي شي بجدعك برا بس ..
أسعد يشيل ويتصل على شذى ما بترد
إتصل على أمها سألت عنها قالت ليه لسة ما رجعت والزمن داك المغرب قرب يأذن
قفل منها رجع لي شذى ردت ليه من الجرس االأول قال ليها :
_ أنتِ للزمن دا برا البيت لي شنو ووين كنتي مبتردي علي مكالماتي ومن متين أنت بتتاخري برا البيت أنا قاعد الليلة عشانك ولا على بالك ..
خلتو لمن خلص كلامو حتى ردت :
_ دقيقة دقيقة بتتكلم معاي بالطريقة دي بصفتك منو ومنو الاداك حق أنك تسأل عن رجوعي البيت أو عدمو ..
_ أنا خطيبك من حقي ما أسمح بحاجات زي دي وبعدين أنا مسافر بكرة ..
_ ياخ ما تطير لو داير تطير الطريق قدامك بلا خطيبي بلا بطيخ
دبلتك دي الصباح تعال شيلا مع السلامة ..
قفلت وحظرتا رقمو عشان ما يتصل تاني
جات راجعة لـ ناس صافي عشان يطلعن ..
أسعد إتصل على عمو حكى ليه العملتو شذى
الجزء 9
لأول مرة ياسر يرفع صوتو على شذى
ما بررت ليه موقفها من الدهشة الكانت فيها ما إتوقعت نهائي في يوم أبوها يتعامل معاها كدا بسبب زول هي لسة يادوب عرفتو ..
حنان خلتو لمن تم كلامو قالت لي شذى وهي بتلوم فيها :
_ شوفتي أنا خايفة من شنو الناس ديل البقرب منهم ما بتجيهو غير المشاكل من أول يوم داير يخرب علاقتك مع أبوك دا الدايرة تصلحي أتكلم ليه من متين كلامي بتسمع ..
ختت يدينا الأتنين في وشها وهي محتارة ما عارفة توقف النقاش بين إبوها وأمها
شالت شنطتا وقامت ماشة على الأوضة
وقفا إبوها وهو بقول :
_ خليك عارفة العرس في شهر أربعة يعني بعد شهر من الليلة ..
الشنطة وقعت من يدها بدون ما تحس رجعت وقفت قدام أبوها وقالت :
_ أكيد لا دا ما إتفاقنا وأنت عارف نحنا إتفقنا إقلو ستة شهور أو أكتر حتى نفكر في الموضوع دا أقلو أعرف مصطفى ماشي علي وين ?
_ الناس ديل حدودوا وأنا ما قدرت أعترض ..
وقتها إتذكرت كل مخاوف أمها وكلام رجاء لما قالت ليها
" تسرعك في القرار در ممكن يكلفك كتير وأنا متأكدة يوم الخطوبة بحدودو العرس ولو حصل ما بتقدري تعترضي مهما حصل "
حست الأرض بتدور بيها والدنيا كلها عبارة عن سواد
ما كانت متوقعة شكل حياتا بالطريقة دي
ما خطط لي شي فجأة كدا تتم كل حاجة بدون ما تعرف شي ..
قضت الليل كلو بكا إتصلن عليها صحباتا ما ردت على زول , نامت بدون ما تحس
صحت على صوت الآذن
صلت جهزت بسرعة قبل . ما إبوها يجي من الجامعة طلعت
بقت تلف في الشوارع , ركبت الموصلات
مشت لي علي في المستشفى
ما عرفت السبب الخلاها تفكر إنها تجي شنو
وهي في البوابة لاقت علي طالع , من المفاجئة ما عرف يقول شنو ما كان متوقع نهائي جيتا في وقت زي دا ..
سلمت عليه سألتو طلع ليها قال :
_ زهجت من جو المستشفى وإنتِ مالك جاية من الدقش حلمتي بي ولا شنو هههههه ?
_ هههههههه مزاجي ما تمام بس قلت أطلع بدري أمشي البحر في طريقي جيت أصبح عليك ..
ما صدق لما جابت سيرة البحر قال ليها :
_ طيب أرح أنا بحب البحر وقت الشروق
ولا ما عايزة تكوني براك ..
_ لا بس أنت لسة ما بقيت كويس ..
قال في قلبو " صدقت أني عيان لو ما عملت كدا تجيني من الدقش كيف "
بعد منها شوية إتصل على صديقو الدكتور قال ليه يرسل مفتاح عربيتو مع أي زول هسي بدون ما يجي عشان شذى ما تفهم الحاصل ..
أقل من دقيقتين جات ممرضة إدتو المفتاح وطلعوا ..
دي بداية قصة علي وشذى
الجزء 10
قال ليها :
_ تسمحي لي أعزمك ?
وهو بعاين ليها جوه عيونا خجلت نزلت رأسها
في اللحظة دي إتغير السواد الفي دنيا لي الوان تتدخل البهجة في النفس
إحساس غريب إتوغل جواها , أول مرة تحس بيه
هزت كتفها بأنها موافقة , طار من الفرحة صفر بصوت عالي لمن خجلت بقت تتلفت تشوف لوو في زول إتتبه ليه , قال ليها :
_ من الليلة شيلي فكرة إنك تتلفتي لأنك ح توجعي رقبتك أنا مجنون ولا ما عندك مساحة للمجانين في حياتك ?
ضحكت قالت ليه :
_ حسب نوع الجنون الفيهم في ناس جنهم سمح ..
_ ههههههههه جربيني والله جني أسمح من سمح ..
شالت شنطتا وقامت سبقا مشى على العربية فتح ليها الباب ..
وقتها تلفونا رن عايزة ترد قلعو من يدها
قفلو ودخلو في جيبه بعد ركبت قال ليها :
_ الوقت دا حقي أنا ما من حق أي زول ياخد منو ثانية ..
عاينت ليه بإستغراب جواها مية سؤال بس ما قادرة تقول شي سكتت مسافة قالت ليه :
_ على فكرة أول أمس كنت بعرفك بتمثل أنت ما عيان ولا شي ..
بقي يضحك بصوت عالي شغل الموسيقى عشان يعدي الموضوع
قالت ليه :
_ علي أنت ليه ظهرتا في حياتي الآن تحديداً ليه بتحاول تقرب في الوقت الأنا بقيت فيه بعيدة ..
_ بتصدقيني لو قلت ليك ما عندي إجابة للأسئلة في نفسي مستغرب فيني لأني أول مرة أكون جادي للدرجة كلهم ما مصدقني أولهم صافي بت عمي بس ما أقول شي ولا بفسر لحدي ما تكوني لي ..
_ أكون ليك هههههههههه ? عرسي إتحدد وخلاص إتونس أتونس
_ كدي الموضوع دا هسي ما وقتو نهائي , تحبي نفطر وين ?
_ في الشركة طبعا الساعة ماشة 11 ونحنا لسة لافين ..
_ ههههههههههه أنتِ مع المدير ما تخافي ..
_ الشغل شغل يا السيد المدير ..
اتجادلوا في الموضوع كتير وهو لسة لافي بيهم
لحدي ما لمح كفتيريا وقف نزل وهي رافضة تنزل
فتح الباب داير يجرها من يدها ما كان عندها حل غير تنزل قبل ما ينفذ الفي راسو ..
فطروا بسرعة لأنو مطلوب في إجتماع وهم في الطريقة وقف يرد على التلفون
شذى بدون ما تفكر قالت ليه وهي بتأشر بيدها :
_ ياريت لو بنقدر نشرب شاي عند الخالة بس في الشارع ..
_ ههههههه يابت شارع شنو ? ومعاي مافي حاجة إسمها ياريت معاي يلا ارح ..
مع إنو ما بحب الشاي طلب معاها بعدها طلب قهوة
بتونسو بضحكو طلع من بالو موضوع الإجتماع قاعدين لحدي العصر
الجزء 11
شذى رجعت البيت قريب للمغرب وهي مبسوطة
سلمت على الكل كأنها ليها منهم زمن ..
غيرت ملابسها بسرعة , صلت المغرب
طلعت رشت الحوش وطلعت سريرين معاهن ثلاثة كراسي ..
بعاينو ليها ساي دي ما شذى الطلعت الدقش بدون ما تتكلم مع زول ..
دخلت المطبخ عملت شاي لبن معاه بسكويت
نادتهم يجوا حتى مصطفى قالت ليه يخلي القراية نصف ساعة يقعد معاهم
إستغرب شديد وهي البتشاكلو لو شافتو قاعد بدون ما يكون الكتاب في يدو
جاء قعد جمبو إبوه وقال :
_ ماما إنتِ متأكدة من سلامة عقل بتك دي ..
ردت ليه شذى :
_ يعني الزول يصُر وشو ما تخلوا يعمل ليكم قعدة ظريفة لأنو مشتاق للونسة معاكم تطلعوا مجنون ..
ياسر ضرب مصطفى في كتفو ضربة خفيفة كدا قال ليه :
_ ياود دا برنامج ما بعد الخطوبة البت مبسوطة خلي بالك القعدات دي مؤقتة ولا ما كدا يا حنان ..
حنان ررفعت الكباية وهي بتضحك قالت ليهم :
_ مصطفى أنت وإبوك خلوا بتي في حالا ياسلام تسلم يدك شذوية يا بتي ..
شذى قالت :
_ ربنا ما يحرمني منك يا ماما , ما تشتغلي بيهم عايزين أتشاكل معاهم وأنا الليلة مهما حصل مزاجي بفضل سمح ..
شالت الكباية إتذكرت تلفونا مقفول وعدت علي لما توصل بطمنو , وصافي ورجاء بكونوا جنو أول مرة تلفونا يكون قافل الفترة دي كلها ..
جرت جري فتحت التلفون لقت كمية من الرسائل من صافي ورجاء
رجعت لكل وحدة برسالة إنها بتتصل عليهن بعد ساعة ..
إتصلت على علي أول ما فتح الخط قال ليها :
_ دا وعدك لي ?
_ آسفة والله بس إنشغلت شديد الله ..
_ في شي أهم مني تشغلي نفسك بيه ..
_ علي ..
_ خلاص خلاص قولي لي عملتي شنو ?
_ جهزت قعدة كدا بسيطة لناس البيت طولنا ما قعدنا سوا وإبوي زعلان مني قلت أرضي ..
_ أديني أسلم عليهم ..
_ شنو ? أقول ليهم أنت منو أصحابي كلهم بعرفوهم ..
_ طيب أنا بجي بعرفهم بنفسي رأيك شنو ?
_ علي مع السلامة ماشة أتم القعدة ..
قفلت عشان االموضوع ما يطول شالت التلفون رجعت لي إهلها برا وهي بتتونس إتصلت عليها صافي خمسة مكالمات التلفون كان صامت ما إنتبهت ..
قعدتهم طالت وهم بتونسوا مخططين لعرسها بكون كيف وبعملوا شنو ويعزمو منو ?
هي . بتعاين ليهم وتضحك بدون ما تعترض على كلامهم
سمعوا صوت الباب , مصطفى مشى فتح الباب
سمعت السلام عرفت دا رجال دخلت جوه
لبست توب وجات
إتجمدت في مكانا ما كانت متوقعة علي يعملها ويجي بيتهم ..
الجزء 12
علي ماخد راحتو في الونسة كأنو بعرفهم من زمان
عرفهم بنفسو وهي تشيل وتحمر ليه قلبها في يدها ما يقول كلمة غلط لأنها بتعرف لسانو متبري منو .. وهو ه
ولا على بالو , حنان مدت ليه كباية الشاي
وهي بتقول ليه :
_ ماشاءالله يا شذى مديرك ظريف ..
كانت قاصدة تخلي شذى تتكلم وهي منتظرة متين يطلع ..
شرب نص الكباية وقام مدا الملف الفي يدو لي شذى وهو بقول :
_ باشمهندس دا الشغل الطلبتي وما تنسي تجهزي كل شي قبل إجتماع بكرة الساعة تسعة ..
قلبها برد شوية لما مدا ليها الملف مع إنها كانت لعبة منو بس طلعتا أسئلة مصطفى وأمها ..
أشر ليها للتلفون وهو طالع هزت رأسها عشان ما يكررها تاني ..
شالت تفلونا زحت منهم , لقت كمية مكالمات من صافي خافت شديد
رجعت ليها أول ما ردت قالت :
_ تلفونك دا من أصبحت قافلة ليه يا زفتة كنت عايزة أنبهك ل جية علي ..
_ ياخ أنا قربت أموت لما شوفتو قدامي ..
_ دا بموتك عديل لو ما . ختيتي دربو ..
_ صعب يا صافي صعب ..
_ هو شنو الصعب يا بت كدي احكي لي ومن الصباح كنتِ وين ?
_ شكلي وقعت يا صافي منتظرة متين تصبح الاقيكم
_ عايني أنا قريب ليكم معاي جو ما تنومي أنا بجيك هسي ..
_ طيب بنتظرك ..
قفلت رجعت لي رجاء بسرعة قبل ما علي يتصل عليها
إطمئنت عليها قبل ما تحكي ليها يومها كان كيف دخل علي بمكالمة
قالت ليها بترجع ليها لازم تقفل ..
ردت ليه وهي زعلانة شديد من العملو قال ليها :
_ أنا إشتقت ليك وجيت أشوفك لازم تتعودي على كدا بالمرة أتعرف على أهلك ..
_ ما بالطريقة دي لكن يا علي قلبي قرب يقيف ياخ .
_ معناها إنبسطي لما شوفتيني ..
_ هههههههههه ياخ أنبسط شنو دا الخوف ساي شوفتا مصطفى العملتا فيهو صحبك دا عادي يخنقك لو عرف أنت جاي ليه .
_ لا ياخ الزول دا ظريف قادر أتفاهم معاه لقدام إطمئني ..
_ طيب أنا المفروض أقوم أصلي والملم البيت لحدي ماصافي تجي .
_ صافي جاياكِ ?..
_ أيوة عندما موضوع كدا ..
_ حاسي الموضوع متعلق بي على فكرة لازم تخلي صافي تطمن ياخ خايفة عليك مني شديد ..
_ خلاص تمام يلا ..
وصلت التلفون في الشاحن , مشت صلت العشاء وهي بتغسل في العدة سمعت صوت الباب عرفت دي صافي خلت العدة مشت عليها ..
صافي مستعجلة تعرف الحاصل سلمت بسرعة ساقت شذى
حكت ليها الحصل الليلة وإحساسها تجاه علي
صافي سألتا وهي مخلوعة :
_ شنو ومن متين يا بت الكلام دا ?
_ من . يوم عيد ميلادي ويمكن قبل كدا وإتاكدتا لما شفتو واقع يومتا والليلة خلاص بس خايفة من الجاي وإرتباطي ب ود عمي ووموقف بابا لو موضوعي بقا جد ..
_ طيب أهدى أي صح أنا خايفة من علي بس أول مرة علي حيدر يجري وورا بت أنا ورجاء معاك مهما حصل ما تخافي من شي ولا تتسرعي في قرارك بعد تتاكدي من مشاعر علي تجاهك بعدها نشوف البحصل ..
حنان كانت جايبة الموية لي صافي سمعت كل كلامهم ..
الجزء 13
حنان النوم طاار من عيونا مرة تقعد ومرة تقوم تلف شوية ..
ياسر يعاين ليها ساي عارف إنها زعلانة أو في كلام دايرة تقولو بتفضل مقلقة لحدي ما تطلع الجواها
مسك يدها قعدها في السرير بعدها سألا مالا قالت :
_ ما بعرف أكلمك ولا أسكت ?
_ سكاتك بعني نساهر الليلة كلو قولي في شنو يا حنان ..
_ سمعت بتك بتحكي لي صحباتا إنها بتحب ..
_ هههههههه ياحنان نومي الله يطمن قلبك . البت دي مخطوبة يعني عادي تكون بتحب خطيبا تصبحي على خير ..
طفى الأضاءة ورقد ..
حنان لسة قاعدة تفكر في السمعتو زعلانة شديد زوجها ما أداها فرصة توضح ليه هي قاصدة شنو ..
تاني يوم الصباح شذى وصافي طلعن بعد الساعة تسعة يلاقن رجاء بالأول بعدها
بجينهن علي ..
حسب الإتفاق إتلاقن عند خالة بتاعة شاي وهو المكان المتعودات يقعدن فيه لما مزاجن يكون رايق .. علي جاهن بعد ساعة قعد شوية بعدها إتحرك مع شذى للشركة ..
لما وصلوا الشركة نزل بسرعة إتحرك للإتجاه التاني يفتح الباب
شذى كانت مشغولة ب تلفونها ..
وهو بفتح الباب
حسا بزول خاتي يدو في كتفو إلتفت يعاين ليه
كان شخص غريب أول مرة يشوفو عاين ليه من فوق لتحت وقال :
_ أنت منو يا زول نزل يدك .
_ هههههههه بتعرف أنا منو هسي ..
أداهو بنوية لمن وقع في الأرض وقتها إتتبهت شذى لأمن الشركة جاي جاري
قلبها وقف لما نزلت عاينا وقعت في عين أسعد
بدون يقول كلمة أداها كف , علي حاول يدخل شذى وقفتو وهي بتقول :
_ يا مدير بعتذر بس دا موضوع بيني وبين خطيبي ممكن تخلينا شوية ..
علي طلب من بتاع الأمن ما يدخل , مشى خلاهم
وقتها إتمنى لو يقدر يقطع يد أسعد , كف شذى وجعو أكتر بس لأنها طلبت منو يخليهم مشى وهو بفكر في عقاب مناسب لي أسعد ..
شذى بتعاين ليه بغضب شديد وهو كأنو ما عمل شي
طلع تلفون إتصل على أمو بعد سلم عليها وطمنا عليه قال ليها :
_ مش الحاجات جاهزة كلها يلا شوفو ليكم أي سواق يجيبكم باقي اليوم دا
بت البندر دي كافيه عليها القاعد فيها خلاص ..
شذى بقت تبكي وهو ولا على بالو تم كلامو مسك يدها عشان يسوقا
فكت يدها منه بقوة قالت :
_ أنت واحد مجنون دا شنو البتعمل فيه دا وأخدتا راي منو عشان تجيب حاجاتك ..
_ بت العم ما محتاج راي زول أنا عشان أعمل الفي رأسي ويلا قدامي ..
غضبت منو شديد ما صدقت تلفونو رن خلتو واقف دخلت الشركة إتصلت على أبوها حكت ليه كل شي
طلبت منو يجي بسرعة قبل ما تتصرف معاهو تصرف ما يعجب اهلو ..
الجزء 14
علي لما شاف شذي منهارة ما قدر يهديها إتصل على صافي قال ليها تجي بسرعة
قفل الخط سمع الضج برا طلع جاري يشوف الحاصل ..
أسعد كان جايط مع الموظفين بفتش في
شذى وعلي مفتكر إنهم في نفس المكتب
طلعت ليه وهي غضبانة منو شديد
وقفت قدامو بتحدي بتعاين ليه جوة عيونو قالت :
_ أها داير تعمل شنو أنا هندي قدامك داير ترفع يدك علي تاني إتفضل
داير يرد ليها وصلت صافي وقفت بينهم
قالت ليه :
_ عاين هوي إسلوب الغنم والحمير دا ما بنفع معانا هنا إحترم نفسك عشان ما أضطر أرد ليك بطريقتك ..
صافي ساقت شذى برا وهو طلع وراهن
بس ما قدر يحصلن
صافي إتحركت طوالي ..
أشر ل بتاع ركشة ما وقف ليه .. أضطر يركب موصلات يرجع لي صاحبو في الشغل حتى يوصلوا ناس عمو
إتحرك بدقيقة وصل ياسر جسمو برجف خايف أسعد يكون عمل مصيبة في بتو
سأل الموظفين قالوا ليه طلعوا قبل شوية
إتصل عليهم الإتنين ما بردوا
إتصل على حنان يمكن تكون رجعت البيت ما أدتو فرصة يسأل زاتو من ردت بدت تشاكلو :
_ أنت تتفق مع أهلك وما تكلمني هسي أنا أجهز شنو ولا شنو أسوي الغدا ولا االضيافة ولا أطلع أخليك البيت أنت وأهلك ..
كان متوتر زادت ليه التوتر زيادة ما قادر يفهم منها أي شي غير ولا فاهم هو متفق مع أهلو بشنو ..
سألا كم مرة وهي تشيل وتردد نفس الكلام
قفل منها إتصل على مصطفى
حكى ليه الحاصل , نسى الشغل ومشكلة شذى دخل السوق يشوف طريقة يشتري بيها حاجات للبيت قبل ما أهلو يصلوا ..
صافي شاكلت شذى شديد لأنها بتعدي المواقف دي على أسعد ..
قالت :
_ نفسي ارمي الدبلة دي في وش أهلو وخلاص بس كيف وهم جاين في الطريق جيبو الشنطة ..
_ شنطة منو ? لا أنتِ جنيتي رسمي وكمان جايبين الشنطة بكل برود .
_ صافي دا ما وقتك راسي ح ينفجر ..
_ كدي ردي ..
_ دا علي ما بقدر إرد ليه هسي ..
_ اديني التلفون ..
ردت عليه بتتكلم وهو مابرد خافت شديد
مدت التلفون لي شذى
لما سمع صوتا قال ليها :
_ شذى أنتِ باقية علي ?.
_ أكيد بس أنت عارف ..
_ خلاص أنا ماشي هسي ماشي أقابل أبوك ..
_ علي إنتظر أوعك تتهور دا ما وقتو علي الوو .
قفل التلفون نهائي وهي خلاص قلبها وقف
طلبت من صافي توصلا البيت
الجزء 15
وصلن لقن البيت ملان نسوان
سلمت عليهن كل واحدة بتشاغل فيها بطريقة الخاصة
وهي نفسها تكورك فيهن بس مافي طريقة
حنان من رد بتها للناس نادتا بعيد من النسوان طلبت منها تفرد وشها شوية قدام الناس شذى قالت ليها :
_ أنا طالعة أصلا ما ناقصة أسئلتن الكتيرة دي
وبعدين هسي لامة الدنيا كلها لشنو مش كنت ما موافقة ما كان تستقبيلهم أقلو نخلص من القصة دي .
_ القصة دي بديتها أنتِ وأبوكِ مخيرين فيها وأنا ما بخلي بيتي فاضي في فرحة بتي البكر
الناس تقول علي شنو ?
_ طيب أنا طالعة مع صافي لحدي ما تخلص المسرحية دي بجي راجعة ..
_ مش ملاحظة طلعاتك بقت كتيرة الفترة دي أقعدي لحدي ما يصلوا الناس ديل ..
إنتهى اليوم أهل أسعد ما وصلوا نسوان الجيران زهجن قالن بجن راجعت لمو يصلوا , أخواتها فضلن معاها لحدي ما الناس جوا ..
شذى بهناك قاعدة قلقانة خايفة علي ينفذ الفي راسو
وهو قافل تلفون رجع البيت منتظر أمو تجي راجعة من العيادة عشان يتكلم معاها
جات بعد الساعة 11 طلب يتكلم معاها في موضوع قالت ليه تعبانة حاليا عايزة تنوم الصباح بتتكلم معاه في اي شي هو عايزو
وهي ماشة على غرفتا وقف نادها قال ليها :
_ لمتين ح تفضلي تهربي من أي حاجة بتخصني ? بعرف الصباح برضو بتقولي لي المساء من عمري سبعة سنوات بتتصرفي معاي بنفس الطريقة دي المهم ما آخد من زمنك كتير أنا ناوي أخطب وأتزوج للعلم يعني تصبحي على خير ..
جات نازلة بسرعة تعرف دي منو الناوية يخطبها دي
كل همها ما يجيب ليها واحدة عادية تسكن معاها وهي أصلا كانت قبل فترة فتحت مع أخوها " خالد " الفي كندا موضوع خطوبة علي على بتو الكبير
" ريما " بتعرف إنهم أصحاب شديد وشافت هي المناسبة ليها هي قبل ما علي ..
سألتو كم سؤال ورا بعض وهو واقف يعاين بعد خلصت قال ليها :
_ إسمها شذى مهندسة من أسرة عادية جدا هي أكبر أخوانها كل تفاصيل البيت في راسها واليوم جايبين شنطتا كمان والعرس بعد شهر تاني في شي ..
بقت ضحكت شديد ختت يدها في كتف وهي بتقول :
_ لا أنت شكلك بتهظر بت فيها كل دا وعندك نفس تسلم عليها لا وكمان تكون زوجة ولدي ..
_ ولدك ..
_ ماتفتح السيرة دي وتصبح على خير ..
دخلت غرفتا وهو طلع يلاقي أصحابوا ..
صافي كانت من فترة عايزة تحكي لي شذى الحاجات المخفية وهي ما بتعرفها عن علي , لكنها قالت تتكلم مع علي يحكي ليها براهو ودا الأفضل بالنسبة للكل
الجزء 16
مضى إسبوع
من تحديد زواج شذى , حنان بدت الترتيبات من وقتها لأنها شايفة شهر ما بعمل ليها شي ..
الأمور كانت ماشة كويس معاهم , في نص الإسبوع ياسر عمل حادث بالموتر وهو جاي راجع من السوق , دخل في غيبوبة كم وعشرين يوم
في الفترة ديك شذى مافي وقف معاها غير علي
صافي ورجاء سافرن قبل حادث ياسر ب يومين صافي مشت الإمارات ورجاء سافرت السعودية لإختها ..
بعدها ب كم يوم ياسر طلع من المستشفى
ورجعت الأمور زي ما كانت بس
أضطرو يإجلوا العرس لبعد شهرين
علي وشذى برضو كانوا الفترة الفاتت ديك كلها قريبين من بعض شديد
لكن على أساس إنهم أصحاب وهو مديرها أكتر من إنهم بحبو بعض ..
بعد ثلاثة أيام صافي جات راجعة من المطار طوالي على بيت ناس شذى
كمية من الأسئلة والعتاب
لأنها من سافرت من إتكلمت معاها
سلمت على ناس بيتهم إتونست معاهم شوية سألت عن شذى قالوا ليها قاعدة جوا عندها شغل ..
أول ما دخلت قالت :
_ المهندسة بقت مشغولة لدرجة إنها نست أصحابا ..
طارت من الفرحة لما سمعت صوت صافي قامت جارية على الباب
شوفت صافي دي أكتر حاجة هي محتاجاها الفترة لأنو جواها كلام كتير لازم تقولوا
بعد سلمت عليها جرتا من يدها قعدن في السرير
وهي بتقول :
_ بعرف إنك زعلانة .
_ يعني عارفة دا شي كويس اولا تلفونك مقفول ليه المكتب ما بتردي علي بقول لي كويسة وخلاص بقيت ما فاهمة شي ..
_ إيييك مرت علينا فترة بغيابكم ربنا ما يعيدها أبداً ..
_ في شنو يا بت أحكي ..
حكت ليها الحصل كلو بدون ما تنسى كلمة
صافي بقت تبكي وتلوم في نفسها
كيف ما تحس إنو في شي حاصل مع صحباتا الفترة دي كلها
شذى حاولت تهديها جابت ليها موية غسلت وشها
قالت ليها :
_ حبيبتي ما تزعلي ياخ ربنا أراد كدا وبعدين أنتِ معاي هسي ودا بكفيني يلا ارح نشرب قهوة مع أمي برا ..
_ أولاً تلفونك وين ?
_ بعتو من فترة حكيت ليك الظروف الحصلت وقتها ..
_ ما مشكلة قومي أللبسي أقرب عباية ..
_ وين ?
_ السوق عشان تختاري تلفون بمزاجك ..
_ صافي ..
_ قومي لأنك عارفة ..
_ طيب بس لازم الاقي علي بعد ساعة قال دتراني ضروري ..
_ ليه في شي جديد ?.
_ ما بعرف قال لي داير يعرفني على علي ..
_ قال كدا طيب دي حاجة كويسة ..
_ كأنك بتعرفي شي ..
_ الزول يغيب يلقاك في حالك بطلي نقة وخلينا نطلع ..
شذى من طريقة صافي حست في شي
بس ما ضغطت عليها عشان تعرف .
الجزء 17
علي جاهن في السوق إشترن التلفون من أول محل
بعدها إتحركن معاها على توتي وصلوا لقوا يوسف هناك
سلم عليهم قعدوا اتونسو شوية سوا بعدها بِ دقائق إستاذنهم يسوق صافي يوصلوا أمو المطار ويجوا ..
علي كان متوتر شديد وشذى كانت منتظرة متين ناس صافي يبعدو منهم عشان تعرف داير يقول شنو
سألتو بقي يتمتم ويفتش في طريقة يهرب منها قال ليها :
_ لي إسبوعين بحاول معاك أجيب ليك تلفون أو حتى تشيلي جزء من مرتبك رفضتي في دقيقة وافقتي عشان دي صافي يعني ..
ضحكت وقالت :
_ الصبر بجي يوم نمشي فيه سوق سووا وقتها ليك حق الإختيار ولو حصل وما إتوفقنا يكفي إنو كان بينا أمنية بعرف ما المفروض أتمنى وأحلم بحاجة زي دي بس
قاطعها ..
_ هنكمل مهما حصل
_ كدي خليك من دا كلو ما تنسيني سبب قعدتنا دي ..
دنقر راسو سكت مسافة بحاول يجمع في الكلام أو على الأقل يلقى كلمة واحدة يبدأ بيها
شذى خافت من ساكتو طلبت منو بطريقة صارمة يتكلم وإلا هتمشي
مسك يدها لأول مرة عاين ليها جوة عيونا دموعو جرت على خدو
زاد خوفا أكتر حاولت تفهم منو الحاصل العبرة خانقة ما قادر يتكلم بصعوبة قال :
_ شذى ما داير أخسرك ..
قعدت ولسة بتحاول تطمنو أنها جمبو أين كانت المشاكل الجاية بقدروا يتخطوها سوا لو في بينهم نصيب
قال ليها :
_ توعديني ما تتخلي عن علي لو عرفتي حقيقة علي التاني الجواه ..
_ علي قول بسم الله ما تخوفني أكتر قول في شنو يلا أحكي بطل حركات الشفع دي ..
_ الشافع الجواي ما قادر ينسى بدايتو كانت كيف وهو جاي من وين ?
وقتها قرر يحكي كل شي ..
من اليوم الإتبنتو فيه دكتورة " هدى "
بالتفصيل
الجزء 18
الإتنين ما قادرين يوقفوا دموعهم , مسافة حتى إنتبهت إنها حاضنهو وبتبكي
بعدت منو قالت وهي بتمسح ليه دموعو
_ أي كنت بتمنى يكون عندي راجل ببكي لما يكون في موقف بستحق البكا بس كمان ما بكاي للدرجة دي ..
ضحك وهو لسة مدنقر راسو ما قادر يعاين ليها خايف من ردة فعلها بعد ما عرفت حقيقتو .
قالت ليه :
_ علي أرفع رأسك أنت ما عملت شي يخجل عشان ما تقدر ترفع رأسك .
_ يعني أنتِ ما غيرتي رأيك في علي ?
_ علي كبر جواي أكتر ما عندي سبب وماهيكون في سبب بعد اليوم يخليني أغير رأي فيه خليك بس هو لازم يثق في حبو ويبطل بكا لأنو عيوني وجعوني أنا ..
كلاما دا زاح جواه هم كبير حسا كأنو إتولد ياودب الدنيا في عيونو بقت مختلفة فرحتو أكبر من إنها تتوصف ..
شذى إحتارت فيه كان بعاين ليها بطريقة غريب
قالت ليه :
_ هوي مالك في شنو ?
_ بتأمل في النعمة الأداني ليها ربنا مع إني ما بستاهل قدر دا كلوو بس بتمنى يقدرني أحافظ عليها ..
_ النعمة دي ماشة كوستي يا أخوي ما تتأمل ساي ههههههههه ..
_ كان أحرق كوستي بالفيها وبعدين أنا محضر ليك مفاجئة .
_ هههههههه أكره المفاجئات بس ما بغير زاتي كرهتا زحمة الموصلات ماشة أعيش بعيد ..
_ شذى بطلي أحسن ليك عشان ما أفكر أخطفك ساي ..
_ هههههههههه فكرة سمحة أهلي يتلموا وتتدخل الشرطة وتكون أحلى حفلة فيك يا إم در ..
_ تموتي في الدرما ماا بحصل دا أبدا بخطفك قدامهم كلهم براضهم كمان ..
أشرت ليه بيدها وهي بتضحك
_ ديك عربية جو صاح يلا قوم نمشي عليهم ..
_ خلينا شوية
_ لا شكرا الزمن ياخ المغرب خلاص لازم أرجع البيت ..
صافي شافتهم جاين عليهم نزلت من العربية الفضول كاتلا داير تعرف الحصل وموقف شذى شنو بعد عرفت
لما قربوا ليهم كانوا بتونسو وبضحكو
ما ظاهر عليهم إنو في شي
قبل ما تسلم عليهم جرت شذى من يدها بعيد منهم
قالت :
_ اها الحصل شنو كان دايرك في شنو ?
_ صافي متأكدة كنتِ بتعرفي كل شي ..
_ معناها حكى ليك بس يا شذى أنا حاولت إبعدو منك قدر ما اقدر ما كنت قادرة والله احكي ليك حاجة زي دي عنو وهو في نفسو زول ما حصل يوم من يون عرفتو يمكن عشرة سنين ما اتصرف معاي تصرف غلط نهائي بس انا بخاف عليك منو ..
_ ما تخافي حبيبتي علي أنا حبيبو كـ علي وما بفرق معاي اي شي تاني ..
_ طمننتي قلبي ياخ متأكدة ما بتجيك عوجة معاهو بس المشكلة الأكبر زواجك الإتحدد والمفروض تتحسبي بعد دا ..
_ اسبوع كدا أشوف المجنون دا ناوي على شنو ..
_ طيب ارح عليهم قبل ما تبدا النقة ..
_ أرح ههههههه ..
ما قعدوا كتير علي كان عندو مشوار طلع قدامهم
يوسف وصل شذى بعدها وصل صافي ..
علي رجع البيت لقي أمو منتظراهو
سلم عليها
وهو طالع على غرفتو نادتو رجع قعد في الكرسي الجمبها
قال ليها :
_ نعم ماما ..
_ إتراجعت عن قرار زواجك داك ولا لسة ?
_ لا ما اظن اتراجع يا ماما ممكن بس نتاقش في الموضوع بطريقة تانية متأكد هنصل لي حل يرضينا الإتنين شذى بت طيوبة متأكد لو قعدتي معاها ساعة وواحدة بتحبيها .
_ خلصت كلامك ..
_ كيف يعني ?
_ أشرح ليك طيب لو أنت مصر على قرارك
تسلمني مفتاح الشركة والعربتين العندك ومفتاح الشقة الفوق الصباح بدري ..
قام من الزعل ما شايف قدامو طلع المفاتيح من جيبو وهو بقول :
_ والصباح ليه إتفضلي يا ماما ممكن أطلع غرفتي أنوم برضو ولا أطلع من البيت نهائي ..
_ ياود أنت جنيت صاح يعني مستعد تخيلني عشانا ..
_ ماما العفو ياخ ما قصدي كدا والله بس دا طلبك ونفذتا ليك
نتكلم الصباح تصبحي على خير ..
هدى ما كانت متخيلة علي يكون إتغير بالطريقة دي لدرجة يتنازل عن كل شي بسهولة كدا
قرررت تلاقي شذى

هدى فضلت قاعدة نصف ساعة بتفكر في الموضوع
إنتبهت تلفون علي مع المفاتيح قالت تشيل منو رقم شذى
منو تتأكد هل علي إتغير زي ما واضح ليها ولا كلام ساي
أول خطوة هي الرمز بتاع التلفون ..
علي من زمان اي حاجة عندو بأمنها
لو بالارقام تاريخ ميلاد امو
لو بالحروف ب ماما هدى ..
لقت تلفونو كان مأمن بِ رقم دخلت تاريخ ميلادا ما مرتين ما فتح معاها
زعلت شديد
قالت خلاص لقي وحدة تاخد مكانا عندو
رجعت اتكئت على الكرسي راسا يودي ويجيب
فجأة إتذكرت علي كان علي قال ليها " لو في يوم قدرتا أغير كل شي تاريخ لقانا ما بتغير ودا سبب كافي يخليك تطمني "
رفعت التلفون تاني دخلت التاريخ فتح معاها
فتحت الأسماء شالت رقم شذى , عايزة تختو في مكانو
عينا وقعت في ملف مكتوب فيه " حكايتي معاها "
الزعلة زادت مترددة بين تفتحو تقرا الفيه . وبين ما بنفع تفتح حاجاتو أين كانت الاسباب
الفضول ما خلالها تصبر أكتر من دقيقة
دايرة تعرف قصتو مع البت دي شنو
فتحت الملف
هو عبارة عن مذكرات عاملها في ملف "pdf"
فكرها كلو كان مع شذى المقدمة والكلام الفي البداية ما لفت إتنباها نهائي
لحدي ما دخلت في التفاصيل
وصلت لأخر كلام كتبو " إن أتت تلك التي سـ تسلب قلبي فإنتَ سـ تظلين السيدة الأولى وملكة علقي أحبها تلك التي عملتي الحب أمي "
بعد قرت الكلام ماقدرت توقف دموعها
لحدي ما نامت كان قريب للفجر
علي صحي مشى الصلاة وجاء راجع صحت على صوتو وهو بفتح في المطبخ
مع إنه كان بحاول ما يصدر صوت
رجع ليها وهو بعتذر لأنو صحها وقال :
_ أنتِ من أمس ما إتحركتي من مكانك صاح ?
_ كان عندي شوية شغل خلصتو وشالتي نومة .
_ بعرف مافي اي شغل بس ..
_ مافي اي بس قوم اعمل لينا الشاي ماشة أصلي ..
_ أفهم من كدا إنك ..
_ ولا شي قوم قبل ما أغير راي .
قامت ماشة نادها
_ ماما ..
_ مالك ?
_ أنا آسف
_ على شنو ?
_ على العملتو في عيونك ..
ما كانت عايزه يركز في عيونا ويعرف إنها كانت بتبكي بس لاحظ ليها
إبتسمت إبتسامة خفيفة
ومشت ..
صلت وجات لقتو محضر الشاي زي ما بتحبو
ما قالت ليه شي شربت الشاي بسرعة قالت ماشة تنوم ساعتين حتى تمشي العيادة
قال ليها :
_ وأنا موقفي شنو ?
_ غرفتك بتعرفا تاني شنو ?
_ والشغل ? !
_ زمنك لو جاء مع السلامة ..
قعد يضحك بصوت عالي حمرت ليه سكت قالت ليه :
_ البضحك شنو ?
_ نسيتي شيلتي المفتاح مني .
_ إنت كموظف فيها لازم تمشي ..
_ ههههههههه ماما عليك الله انتِ جادة خلاص أنا ماشي ..
قام إتناول مفتاح العربية من التربيزة
وإتجه على الباب نادتو وهي بتضحك ..
_ يا موظف يا محترم تعال رجع المفتاح ..
_ ماما لا كدا كتير ..
_ أنت ختيت المفتاح بأمري وهترجو وقت ما أمرك ..
_ وأمشي بشنو ?
_ مفتاح عربيتي جمبك ..
_ عربيتك ? لالا دي أخير منها الموصولات ..
_ خلاص قدامك الموصلات ما تجي تشكي .
_ أمري لله كويس ..
قبل ما يطلع قالت ليه :
_ أنا شلت رقم شذى من تلفونك للعلم فقط ..
_ هههههههههههه كنتَ متوقع بس خفي عليها البت دي ما زي باقي البنات يا ماما .
_ ما شغلتك أمشي اللحق الشغل ..
دخلت غرفتا خلتو واقف يفكر في الممكن يحصل لو إتلاقن

بعد الساعة 12 ظهراً هدى إتصلت على شذى
بدون مقدمات وصفت ليها كافي قريب للشركة طلبت منها تلاقيها هناك بعد ساعة
شذى إحتارت دي منو ودايرة منها شنو ?
وقتها كانت جابت لي علي تصاميم لآخر مشروع عشان يديها الموافقة النهائية وينزلوا سوا للموقع
سرحت مسافة بتفكر في موضوع الزولة الإتصلت عليها
علي سألا في شنو قالت ليه :
_ المكالمة الجاتني دي ..
_ من منو وعايز شنوو ?
_ رقم غريب وطلبها يحير بس شكلها زولة محترمة ..
شال منها التلفون عشان داير يرجع للرقم يعرف دي منو
إتفاجأ بالرقم ما عرف يقول ليها شنو
في النهاية قال ليها بمشي معاها ومن جواه بدعي ربنا تقول ليه لا
بعد تفكير قالت :
_ علي مافي مشكلة أنا بمشي بشوفها دايرة شنو والمكان قريب مننا لو حصل شي بتصل عليك وصافي جاياني بعد شوية عندها مشكلة مع جو اتكلم معاها لحدي ما أرجع ..
طلعت مستعجلة متردد وخايفة في رأسها ألف قصة
وصلت قعدت منتظرة الزولة المجهولة الما بتعرف شكلها كيف
رجعت في الرقم مافي رد , طلبت عصير
من القلق ما قدرت تشربو
بعدها ب ربع ساعة حتى هدى جات
إتصلت على شذى وهي داخلة رفعت يدها علشان تعرفها ..
سلمن على بعض كل واحدة مستغربة في التانية
هدى ما خلت شذى تفكر كتير بعد طلبت ليهن عصير قالت :
_ بعرف حاليا في راسك في مية سؤال هأختصر ليك كل الكلام في
_ ممكن بس أعرف أنتِ منو قبل كل شي ?
_ والدة علي حيدر .
المكان البادر في ثواني اتحول في راس شذى زي الفرن
تفكيرا جاط بقيت تشوف الناس القاعدة عشرة عشرة
هدى لاحظت الإرتكاب في وشها , إبتسمت إبتسامة خفيفة
طلعت من شنطتا عبلة صغيرة مدتا لي شذى وهي بتقول :
_ خليها معاك لحدي ما تتأكدي من إنك هتكوني ليه معي إنك عارفة زواجك إتحدد ولسة انتِ على علاقة بيه ..
شذى بقت مافاهمة شي نهائي لا عارفة دي موافقة ولا إعتراض ولا شنو
هدى بعدها ما قالت شي عرفت شذى ما بتقول ودعتا وقامت
شذى ما إتحركت من مكانا , بعد مسافة حتى قدرت ترجع طبيعية
إتصلت على صافي طلبت منها تجيها في المكان بسرعة
قفلت منها إتصل عليها علي ردت ليه وهي زعلانة وقافلة منو شديد :
_ لما شفت الرقم وعرفتو حق مامتك ليه ما قلت لي تخليني اقع في ورطة زي دي وأنت عندك خبر ..
_ شذى أهدي عشان أفهمك ..
شذى ماقدرت تمسك دموعا ردت ووهي بتقطع في الكلام
_ تفهمني شنو ?
_ ما تبكي ياخ شذى عليك الله أمسحي دموعك لو أنا كلمتك والله ما كان هيحصل خير
_ كيف يعني ?
_ إتكلمت معاك كتير سألتك كم سؤال ?
_ ما سألتني كلاما كان بسيط خلاني مافاهمة أي شي أدتني عبلة شكلها فيها هدية بس ..
_ بس دا المطلوب ..
_ كيف يعني علي ناوي تجنني ?.
_ شذى يوم لاقيت عمو ياسر مش طلبت منك ما تتدخلي نفس الشي هسي حصل وما قلت ليك الدار بينا ..
_ لكن ! !
_ ما لكن قومي تعالي الشركة عندنا شغل كتير بعدين فضل لي يومين وتعرفي مفاجئتي ليك ..
_ لا ما جاية صافي إتحركت جاياني نتكلم بعدها بجي .
_ طيب سلام .
قبل ما ترجع التلفون في الشنطة صافي وصلت
من قعدت شذى بقت تحكي بدون ما تقيف حكت ليها الحصل بينا وبين أم علي أكتر من خمسة مرات
صافي لمن زهجت منها قالت :
_ يا بت خايفة كدا مالك ماما هدى دي زولة طيوبة وراقية شديد
_ واضح من الرعب العملتو لي هي وولدا ..
_ هههههههه براك مكبرا الموضوع يلا أفتحي نشوف جابت ليك شنو ?
_ لالا مش قبل ماأتاكد ..
_ من شنو يا بت ..
_ تصدي حاسة بأني بعمل في غلط .
_ غلط ? من ياتو ناحية ?
_ حسيت إنها بتقصد شي بكلامها صح ياخ أنا كيف أكون مخطوبة لزول وأكون على علاقة بزول تاني داك خلاص مفتكر إنو عرسو قرب والتاني بخطط لي عرسو والعروس بينهم اكيد دا كلام كل الناس لما تعرف ..
_ شذى أمسحي دموعك وما تفكري بالطريقة لو كل الناس فكرت فيك نحنا لا لأننا بنعرف الظروف الخلتك توافقي على خطوبتك والحصل أوعك تفكري كدا ..
_ نسيتني موضوعك يابت مالك مع جو ..
_ خلينا نطلب حاجة بعدها أحكي ليك ..
صافي حكت ليها عن قرار يوسف قبل فترة إنهم يبعدو شوية وأمس قال ليها
ما بنفع يكملوا

شذى شايلة هم خايفة علاقة صافي ويوسف تنتهي بدون سبب مقنع
وصافي ولا على بالا طوال الوقت تتضحك , شذى إحتارت ماعارفة تتصرف معاها كيف وهي شايفة الشخص الوحيد الممكن يخلي حياة صافي تكون أفضل مما هي عليه وغيرو مافي زول ممكن يعوضها عن السنين الفاتت من عمرها بدون ما يكون عندها زول يقيف معاها
أبوها وأمها كل زول مشغول بإتجاه , صافي زهجت من نقة شذى في الموضوع طلبت منها يغيرن المكان
قبل ما يتحركن قالت ليها :
_ أصلا يا شذى مستحيل زول معاك تمام وكل الامور ماشة كويس فجأة يجي يقول ليك خلاص نقيف لحدي هنا بدون ما يكون عندو سبب تسألوا يقول ليك مافي سبب ..
_ أها يا الفاهمة في نظرك الضعيف شايفة السبب شنو ?
_ أقول ليك يا ستي هم سببين إتنين مافي غيرهم
_ وهم ?
_ يا يكون مضغوط في الشغل شديد وعندو مشاريع معلقة والسوق كعب يا تكون دخلت في حياتو وحدة تانية ودا الإحتمال الأرجح وقومي أرح وأعك تقولي اقعدي معاه وإتكلمي ما بجري ورا زول وثم ثانياً الموضوع عادي بابا زمان إختار واحدة تانية وكمل حياتو معاها وماما كذلك يعني الموضوووع مااااا بفرق معاي ..
_ صافي أقعدي خلينا نتفاهم وبطلي جنك دا أنا مستحيل أخلي يوسف يبعد منك ..
_ ماا تتعبي روحك دا موضوع ما قابل للنقاش عندي بعد اليوم ولو ما قمتي ح تضطري تخسري حق الركشة ..
_ ههههههههههه الله يهديك ارح ..
وصلت شذى الشركة ووهي مشت تشوف الحاصل في الكوفير بتاعها ليها أكتر من ثلاثة شهور ما مشت ..
شذى نست موضوع أم علي بقت في صافي وعنادا
والتفكير في حل سريع بس بدون رجاء ما بتقدر تصل لي شيء
وهي بتفكر جاها علي في المكتب كانت سرحانة طقطق ليها في وشها
صرخت وهي مخلوعة
_ مالك يااخ ?
ضحك لحدي ما عيونو دموعو , وهي ولا شغالة بيهو رجعت لي شغلها
لمن لقاها جادة ما بتتكلم معاه قال :
_ معقولة الدكتور هدى دخلت فيك الرعب دا كلو ..
_ تضحك كمان ..
_ يعني أبكي ?
_ تقوم تشوف شغلك بس ..
_ حاضر يا مديرة أوامرك ..
ووهو ماشي على الباب فكرت تفتح معاهو موضوع يوسف
بدون ما يسالا حكت ليه الحاصل قال ليها بتصرف ..
تمت الشغل الفي يدها وطلعت
قبل ما توصل البيت صافي رسلت ليها رسالة
إنها ماشة المطار لي رجاء ولو الزمن ما إتاخر من المطار بجنها ..
رجعت البيت أمها فتحت معاها موضوع الحبس والعرس
طلبت منها تنتظر نهاية الإسبوع بعدها بتعمل اللهي عايزه
كان قدام شذى أربعة أيام فقط بعدها
مافي أي طريقة لتغير شي
رجاء من تاني إستلمت موضوع صافي
هي كمان شاكة إنو يوسف دخلت حياتو بت تانية لأنها بتعرف صحبتا ما عندها شغلة لو حرقت الدنيا قداما مرات بتهتم ب يوسف وممكن يعدي شهر ما تتكلم معاه
و ما عندها زول ممكن تتردد في لحظة تتخلى عنو غير هي وشذى
رجاء بدت تفتش لي أصل المشكلة بمساعدة علي ..
وعلي خلاص على وشك يكشف عن مفاجئتو لي شذى .

تاني يوم الدقش ياسر سمع صوت الباب قام مخلوع لقي خلاص الواطة أصبحت
لأول مرة من سكن الحارة دي ما يصلي الصبح حاضر ..
جرى جري على الباب وفي رأسو ألف حاجة كل توقعاتو في زول مات أو حصل ت مصيبة كبيرة
فتح الباب خايف شديد من الخبر الممكن يسمعو
إتفاجأ بي أسعد
قال ليها بخلعة :
_ أسعد الجابك من الدقش شنو المات منو جيت ليه ?
وهو بتكلم وهو بجر أسعد لي جوا وقفل الباب بعدها أسعد ردا ليه :
_ يا عمي ما تخاف مافي شي حصل أنا جيت قبل كم يوم لي شغل ما قدرتا اصلكم والليلة المساء أنا مسافر قلت أجي أسلم عليكم ...
_ إتفضل يا ولدي إتفضل ..
ياسر أطمن شوية دخل مع أسعد في صالون بعدها ستأذن منو يصلي ويجي راجع
دخل يصحي حنان لاقاها بتتوضأ
قال ليها تعمل الشاي بعد تصلي طوالي ..
دخل صحى مصطفي يقرأ شوية قبل ما يطع للمدرسة
شذى صحت على صوت نقاش مصطفى مع أبوها كالعادة في موضوع الإهتمام بالقراية ..
صلوا كلهم إتلموا في الحوش تحت شجرة النيم
حنان جابت الشاي ياسر قال لي شذى تلبس توب مشى على الصالون كلهم إستغرربوا شديد
أقل من دقيقة جا راجع معاهو أسعد
شذى بقت تنطط في عيونا
ما متوقعة وجودو في الخرطوم نهائي
الشاي مسخ ليها سلمت عليه شالت كبايتا وقامت
أسعد وقفها وهو بقول :
_ شذى أنا داير في موضوع ممكن تقعدي شوية ..
حنان قالت ليهو :
_ أسعد يا ولدي شذى خطيبتك داير تتكلم معاها شيل كرسيك أقعدوا بعيد إتكلموا .
_ لا يا خالتو حنان الموضوع دا خاص بيكم إنتِ وعمي وشذى ..
شذى خلاص جمسها تلج خايفة يكون عرف عن علاقتها مع علي
وناوي يعمل من الموضوع قصة , ما لقت أي حجة تخارجها منو
رجعت قعدت في مكانا
ياسر قال لي مصطفى يسوق أختو يجهزوا للمدرسة ..
مصطفى الشمار كااتلو داير يعرف في شنو بس مافي طريقة قام طوالي ..
بعدها شذى قالت لي أسعد يتكلم لأنها طالعة للشغل ما داير تتأخر
قال ليها :
_ كلها كم دقيقة ومافي تأخير تب يا بت العم ..
شذى برضو ما مطمنة من طريقتو في الكلام
ياسر طلب منو يتكلم .. أسعد ما عارف يبدا من وين بدأ يتمتم
ياسر قال ليه :
_ أسعد يا ولدي في شنو ما تخوفني ..
_ مافي خوف بس خحلان منك يا عمي .
_ الله لا جاب يوم خجلك يا ولدي في شنو ..
_ يا عمي أنا صرفتا نظر عن موضوع العرس ودايرك أنت وعمتي ما تزعلو مني والله ما قصدي أحرجكم قدام الناس بس قلبي أبا الموضوع إستخرتا كم مرة والأمور ما تمام بتمنى تعذرني ..
شذى مافضل ليها إلا تزغرد ..
ياسر قام وقف قدامو وهو زعلان شديد قال
_ هو لعب عيال ولا شنو تجي تخطب وتحدد العرس وأنا ساكت وهسي بعد كل شي جاي تقول صرفتا نظر البفهم أهلك شنو أنك أنت الرافض الموضوع
_ يا عمي أطمئن أنا كلمتهم وهم ما زعلانين نهائي وجاين كلهم باكر يطلبو السماح منك على الحصل زماني
أنا ماشي العفو والعافية ..
ياسر ما إتحرك من مكانو وحنان لا عارفة روحها زعلانة ولا فرحانة
شذى الوحيدة المبسوطة فيهم ..
دخلت غيرت بسرعة رسلت لي صافي ورجاء وعلي رسائل كلمتهم بالحصل ..
طلعت للشغل ..
موضوع صافي ويوسف علي و رجاء إتفقوا يقعدوا مع يوسف الصباح بدري
ويفموا الحاصل
قبل ما يطلع من البيت مشوا ليه
كل مشكلتو كانت عدم جدية . صافي في كمية من الامور وما بتهتم كتير
خايف حياتو بعدين ما تستقر معاها رغم الحب البينهم
إتصلوا لي صافي جاتهم
إتكلموا معاها قدامو وعدتهم إنها بتحاول تتغير بقدر الأمكان ..
وهم طالعين جاء داخل " مدثر " ود عم يوسف كان جاي من سفر
إتعرف عليهم بسرعة دخل ينوم
كل زول فيهم مشى على شغلوا
بعد ساعة مدثر إتصل على يوسف طلب
سألو كم سؤال عن رجاء وطلب رقمها ..
علي أول ما دخل الشركة
رسل رسالة لي شذى قال فيها " ما عندك فضول تعرفي الحصل الصباح في بيتكم حصل كيف لو حابة تعرفي السي دي " المكتوب عليه مفاجئة " أحضري الفييه "
رجعت ليه بالتلفون عشان تفهم منو قفل تلفونو نهائي
مافي طريقة تمشي ليه لانو عندو إجتماع ..
الجزء 23
دخلت السي دي تشوف فيه شنو ..
في البداية كمية صور لي أسعد معاهو بت
وشها ما غريب عليها لكنها ما ركزت فيها كتير متشوقة تفهم الحاصل شنو
بعدو طوالي
حديث بين البت وأسعد وقتها عرفتا
دي إمنية صديقة علي
كانت بتحاول تفهموا إنها من شافتو يوم ضرب علي
عجبها وهي مستعدة تغير حياتو كلها
لو وافق يتربط بيها وهي قاعدة هنا براها أهلها كلهم برا السودان
شذى من الضحك لما دمعت , بعد كم محاولة من أمنية أسعد وافق
بعد ضمنت موافقتو بعلاقتهم بقت تزيد
الضغط عليه عشان ما يهرب منها
إقنعتو يكون شريك ليها في الشغل عندها شركة صغيرة يادوب بدت فيها
مشت معاهو الشقة الجديدة عشان تاخد رايو فيها ..
وهو ما مصدق ممكن حياتو تتغير بالطريقة دي
من صاحب دكان عادي لـ شركة وشقة زي دي
ما إخدت زمن كتير معاهو
قالت ليه يتصرف يتخارج من بت عمو دي سريع بعدها يتموا موضوعهم ..
شذى من خلصت
طلعت بسرعة لي مكتب علي وهو في الإجتماع
حلفت ما تطلع إلا يجي معاها هو زاتو لمن خاف
إستاذن وطلع
ما مشى بعيد من المكتب قال ليها :
_ شذى دا شغل ما بنفع كدا ممكن نتكلم بعدين ..
فكت ضحكة لحدي الناس كلهم بقوا يعاينو ليها
علي ختا يدو في رأسو وقال :
_ لا دا جن عديل كدا في شنو يا شذى ..
_ كيف قدرتا تضحك على ود عمي بالطريقة دي ?
_ ههههههههههههه ما تقولي لي القصة القصيرة دي عجبتك .
_ والله لو عرف إنكم بتضحكوا عليه والله إلا يجيب آخركم ..
_ وين تاني مافي طريقة أمنية زي الوقت دا طارت لي الإمارات ومنو ماشة قدام غالبا ماليزيا يعني زولك دا شرب المقلب ..
_ ههههههه والله ما عجبني ليك يا ود عمي
على فكرة دا غش منك ما أكتر ..
_ ما ناقص محاضراتك هسي ماشي أشوف الناس ديل
_ برضو عندي شغل ماشة إتمو يلا لبعدين ..
لمن مشت نادها علي قال ليها :
_ عشان ما تتخلعي لما تلقيني في قدامكم بعدين عمو ياسر إتصل علي وقال داير يلاقيني ..
_ شنو إنت عملتا ياتو مصيبة تاني ?.
_ والله ولا شي ووبعدين كلها ساعتين ونعرف الفيها يلا ..
علي كان متأكد بعد إنسحاب أسعد ياسر بتكلم معاهو في كلامهم القبل شهرين
والخلاهو متأكد
حنان ما بترضى عرس بتها يفركش بعد ما النسوان كلهن عرفن ..
ودا الحصل من أسعد طلع بقت تنق في رأس ياسر
في إنها تعمل شنو وتقول شنو للناس لما يسأالوها ?
وياسر عندو عرض علي الزمان وإتصل عليهو عشان يتفاهم معاهو ..
المساء شذي جات راجعة وعلي جاء داخل بعدها بساعة
بدون مقدمات قدام حنان ياسر إتكلم معاهو
في الموضوع إتفقوا
في النهاية ياسر قال ليه يجيب أهلو
وقتها إتذكر موضوع الأهل ووالممكن يحصل لو عرفو حقيقتو
شذى كانت متابعة من بعيد
عاين ليها فهمت إنو داير يحكي ليهم
هزت ليه راسها بإنها موافقة
كدا كدا هيعرفو أحسن يعرفو منو ..
صلح قعدتو وقال لي ياسر :
_ أنا داير أقول ليكم حاجة واحدة بس ..
_ قول يا ولدي ..
_ أنا ما عندي أهل ?
حنان بقت تعاين ليه بدهشة كدا
ياسر ما حبا يتسرع إنو يعرف قصدو . شنو قال ليه :
_ مش والدتك الدكتورة موجودة ربنا يخليها ليك ..
_ آمييين بس هي ما والدتي ..
_ بتقصد شنو ?
_ أنا أبنها بالتبني ودا الدايركم تعرفو قبل كل شي
عشان ما تعرفو من غريب ..
حنان ما قدرت تمسك نفسها بعد كلامو دا
قالت لي ياسر :
_ دا العريس الجايبو لي بتك ود ال ..
ياسر ما خلاها تكمل رد ليها بنهرة
_ إستغفري يا حنان الزول دا براك شوفتي أخلاقو لما كنتوا براكم غيرو هو ممنو الوقف معاكم وقت الحارة ..
علي طلع طوالي خايف يتسبب في مشكلة بينهم
ياسر بنادي فيهو ما قدر يقيف ..
الحاجة الوحيدة الطلع بيها كان ممكن حنان أو غيرا ممكن يوافقوا عليه وهو جاي براهو بدون زول من أهلو
بس صعب يتفهموا حتة إنو ما عندو أهل ..
منها إختفى مافي زول عارف مكانو ووين ثلاثة أيام
الجزء 24
حنان ندمت شديد لأنها إتكلمت قدام علي بالطريقة
خايفة ما يكون حصلت ليه مصيبة ومافي زول عارف
هدى وشذى ما خلن مكان ما فتشن فيه
مافي ليه أثر في كل مكان
يوسف قرر يمشوا يفتشوا في المستشفيات ويبلغوا الشرطة هدى ما كانت موافقة على أنهم يدخلوا الشرطة
بس ما كان قدامهم حل غير كدا
وهم بلفوا في المستشفيات الشي المطمنهم شوية تلفونوا فاتح
شذى قالت تتصل في تلفونوا يمكن يرد
المرة دي
إتصلت قلبها كأنو داير يطلع من مكانو
خايفة من عدم الرد
ختت التلفون بينا وبين هدى كانوا قاعدين في المقعد الورا
صافي كانت قدام مع يوسف ..
شذى سرحت بعيد بتتذكر في أيامهم مع بعض
من أول يوم إتلاقوا فيه لحدي آخر يوم شافتو فيه
دموعا كانت جارية عشرة عشرة , كانت في وادي وديل في وادي
لحدي ما سمعت هدى صرخت بفرحة :
_ علي أخيراً سمعتا صوتك .
شذي بدون مقدمات خطفت التلفون من يد
هدى بقت تشاكل فيهو وهي بتبكي
صوتو زي الزول العيان ليه فترة أو الزول النام لفترة طويلة
يوسف شال التلفون منها عشان يسألوا
هو :
_ علي أنت وين وصفي لي أنا بجيك هسي ?
_ خليل ..
على كدا تلفونو قفل نهائي يوسف أول مرة يسمع بالإسم دا عندو
سأل هدى وشذى قالن ما بعرفنو
صافي كوركت فيه بصوت عالي :
_ يوسف أرجع على أم درمان بسرعة ..
هدى بقت تسأل فيها وهي بس همها يوسف يرجع
بقت توصف ليه لحدي وصلوا الصالحة
وهي لسة مٌصرا يوسف يواصل
زهج منها وهو في الاصل أعصابو تلفت من سمع صوت صاحبو وقف العربية حلف قال ما بسوق إلا يعرف هو ماشي وين
قالت ليه :
_ أنا عرفت قصدو شنو ب خليل دا عمو عرفناهو من قبل سنتين
عندو بيت في المنطقة دي بس المخوفني هو إتوفى من كم شهر وبيتو فاضي علي ..
ما تمت كلاما يوسف دور قال ليها توصف ليه البيت بسرعة
الوقت داك خلاص مغربت ..
وصلوا البيت لقوا الباب فاتح يوسف طلب منهم ينتظرو يدخلو هو أول ما معروف االبيت المهجور دا يتلقي فيه شنو
أقل من دقيقة كورك لي صافي طلب منها تناولو قارورة موية بسرعة
هدى وقتها جسمها برد قالت خلاص بكون مات
شذى خطفت القارورة من صافي جرت جري تشوف الحاصل
لقت يوسف رافع رأس علي بيدو بحاول يتكلم معاهو
ما قدرت تواصل لعندهم
يوسف طلب منها تساعدو يوصلوه للعربية ..
بعد ساعة وصلوا اقرب مستوصف
أدهو كم درب حتى قدر يفتح ..
قريب للصبح بقي كويس ساقوهو للبيت
يوسف وصل صافي وشذى بعدها رجع لي علي
لأنو هدى براها يمكن يحتاج لي شي ..
الصباح حنان قالت ماشة تلاقي علي وياسر قال بمشي معاها
شذى طلعت قدامهم .. علي حاول
إعتذر لي أمو شذى بس رفضن إعتذارو
قال ليهن :
_ يعني أعمل شنو أصلا مافي زول بتقبلني مهما حصل ..
وقتها ياسر وحنان وصلوا
ياسر قال ليه :
_ الرفضتك أهي جاتك لحدي عندك حمدالله على السلامة يا جرسة من أول عتبة وقعت بتي دي البسندا منو بعدين ..
هدى قامت رحبت بيهم تتوتس وتضحك كأنهم بعرفو بعض من زمان ..
على كدا حنان وافقت ..
بعد يومين يوسف وعلي خططو لي يعملوا زفافهم سوا
مدثر قبل كم يوم عرض الزواج على ي
رجاء ما ردت لحدي ما لقوا علي
فاجئهم بخبر زواجو من رجاء ..
زفافهم كان مجنون
كل واحد فيهم بدت زفتو من أول مكان لاقى فيه حبيبتو
علي غنا لي شذى للمرة التانية
" ماصدق إني قدام حبيبي ... "

